Dame i gospodo, poštovane koleginice i kolege delegati, prisutni predstavnici Savjeta ministara, poštovani predstavnici medija, srdačno vas pozdravljam i otvaram 49. sjednicu Doma naroda Parlamentarne skupštine Bosne i Hercegovine. Na sjednici je prisutno 14 delegata, od kojih četiri iz reda bošnjačkog naroda, pet iz reda hrvatskog i pet iz reda srpskog naroda. Gospodin Hilmo Neimarlija je odsutan, imam informaciju da će doći na sjednicu ali za sada ga nema. Za 49. sjednicu predlažem sljedeći 1. Odgovori na delegatska pitanja i delegatska pitanja; 2. Usvajanje Zapisnika sa 48. sjednice Doma naroda; 3. Prijedlog zakona o dopunama Zakona o službi u Oružanim snagama BiH (drugo čitanje), predlagač Predstavnički dom; 4. Prijedlog zakona o izmjenama Zakona o upravnim sporovima Bosne i Hercegovine (drugo čitanje), predlagač Savjet ministara BiH; 5. Prijedlog izmjena i dopuna Kodeksa ponašanja poslanika i delegata u Parlamentarnoj skupštini BiH (drugo čitanje), predlagač Zajednička komisija za ljudska prava, prava djeteta, mlade, imigraciju, izbjeglice, azil i etiku; 6. Prijedlog zakona o međunarodnom i međuentitetskom drumskom prevozu (prvo čitanje), predlagač Savjet ministara BiH; 7. Potvrđivanje Odluke o upućivanju pripadnika Oružanih snaga Bosne i Hercegovine u misiju Snaga međunarodne bezbjednosne pomoći (ISAF) u Islamsku Republiku Afganistan; 8. Imenovanje članova u Stručnu komisiju DTT Foruma (materijal Ministarstva komunikacija i transporta BiH); 9. Izmjena u zaključku Doma naroda sa 47. sjednice, održane 24. 6. 2010. godine, povodom zaduživanja zamjenika ministra bezbjednosti Mije Krešića da obavlja dužnost vršioca dužnosti direktora Agencije za prevenciju korupcije i koordinaciju borbe protiv korupcije; 10. Davanje saglasnosti za ratifikaciju Sporazuma između Savjeta ministara BiH i Vlade Republike Turske o saradnji u oblasti zdravstva; 2 11. Davanje saglasnosti za ratifikaciju Sporazuma između Češke Republike i Bosne i Hercegovine o razmjeni i obostranoj zaštiti tajnih podataka; 12. Davanje saglasnosti za ratifikaciju Sporazuma o ekonomskoj saradnji između Ministarstva spoljne trgovine i ekonomskih odnosa BiH i Ministarstva industrije i trgovine Češke Republike; 13. Davanje saglasnosti za ratifikaciju Sporazuma između Savjeta ministara BiH i Vlade Republike Srbije u oblasti obrazovanja, kulture i sporta; 14. Davanje saglasnosti za ratifikaciju Sporazuma između Bosne i Hercegovine i Međunarodne asocijacije za razvoj – Prvo programsko finansiranje za razvojne politike javne potrošnje; 15. Davanje saglasnosti za ratifikaciju Ugovora između Bosne i Hercegovine i Republike Srbije o izmjenama i dopunama Ugovora između Bosne i Hercegovine i Srbije i Crne Gore o međusobnom izvršavanju sudskih odluka u krivičnim stvarima; 16. Davanje saglasnosti za ratifikaciju Sporazuma između Bosne i Hercegovine i Međunarodne banke za obnovu i razvoj – Prvi programski zajam za razvojne politike javne potrošnje; 17. Davanje saglasnosti za ratifikaciju Sporazuma o finansiranju između Bosne i Hercegovine i Međunarodne asocijacije za razvoj – Projekat podrške mrežama socijalne bezbjednosti i zapošljavanju; 18. Davanje saglasnosti za ratifikaciju Sporazma između Savjeta ministara BiH i Vlade Federativne Republike Brazil o djelimičnom ukidanju viza; 19. Davanje saglasnosti za ratifikaciju Sporazuma između Savjeta ministara BiH i Vlade Arapske Republike Egipat o uzajamnom ukidanju viza za nosioce diplomatskih, službenih i specijalnih pasoša; 20. Davanje saglasnosti za ratifikaciju Sporazuma o kreditu između Bosne i Hercegovine, koju zastupa Ministarstvo finansija i trezora, i Raiffeisen Zentralbank Österreich Aktiengesellschaft – Izgradnja nove bolnice u Bijeljini; 21. Davanje saglasnosti za ratifikaciju Sporazuma o saradnji u oblasti turizma između Savjeta ministara BiH i Vlade Crne Gore; 22. Davanje saglasnosti za ratifikaciju Sporazuma između Bosne i Hercegovine i Narodne Demokratske Republike Alžir o izbjegavanju dvostrukog oporezivanja i sprečavanju fiskalne evazije u odnosu na poreze na dohodak i imovinu; 23. Davanje saglasnosti za ratifikaciju Sporazuma o vazdušnom saobraćaju između Savjeta ministara BiH i Vlade Republike Indije; 24. Davanje saglasnosti za ratifikaciju Statuta Međunarodne agencije za obnovljivu energiju (IRENA); 25. Davanje saglasnosti za ratifikaciju Protokola između Savjeta ministara BiH i Vlade Republike Estonije o implementaciji Sporazuma između Evropske zajednice i Bosne i Hercegovine o readmisiji lica koja borave bez dozvole; 26. Imenovanje člana Upravnog odbora Javnog radio-televizijskog servisa Bosne i Hercegovine iz hrvatskog naroda (Rang-lista Regulatorne agencije za komunikacije); 27. Prijedlog zakona o popisu stanovništva, domaćinstava i stanova u Bosni i Hercegovini 2011. godine (drugo čitanje), predlagač Predstavnički dom; 3 Ovo je usaglašeni dnevni red Kolegija Doma naroda. Bilo je dosta tačaka za koje je bilo pokušaja da se stave na dnevni red, međutim većinom glasova u Kolegiju nije prihvaćeno da te tačke idu na dnevni red današnje sjednice. Evo, otvaram diskusiju. Javlja li se neko za riječ vezano za dnevni red i ima li zahtjeva za izmjene i dopune? Evo izvolite, kolega Šaraba.
Zahvaljujem, gospođo predsjedavajuća. Uvažene kolege, dame i gospodo, poštovani predstavnici sredstava informisanja, Savjeta ministara, na sjednici Komisije za odbranu i bezbjednost, održanoj prije dva dana, razmatrano je više značajnih informacija i uglavnom donijeti zaključci da se te tačke proslijede Domu na daljnje razmatranje i usvajanje. Moram da kažem da su dvije od tih tačaka jako, jako značajne. Jedan je Izvještaj o realizovanim dozvolama za promet oružja, vojne opreme i proizvoda dvojne namjene i druga je Informacija o rješavanju viškova naoružanja, municije i minsko-eksplozivnih sredstava Oružanih snaga BiH. Pogotovo naglašavam ovu drugu. Trenutno je u BiH izuzetno veliki zastoj u rješavanju ovih viškova naoružanja a budući da u BiH bukvalno pojedina mjesta BiH sjede na buretu baruta zato što se ti viškovi ne uništavaju, ja lično smatram, a to je i zaključak ove komisije da je ova informacija trebala da se razmotri na današnjoj sjednici Doma i da se donesu hitni i konkretni zaključci, jer je situacija izuzetno, izuzetno ozbiljna. Dakle ovdje, čini mi se, nema nikoga iz Ministarstva odbrane, a prema informacijama koje imamo sa terena situacija je izuzetno zabrinjavajuća. I zato je ova tačka trebala da se nađe kao i ova prethodna koju sam rekao. Zato me čudi da se ove tačke ne nalaze u dnevnom redu jer je bilo neophodno da se nađu u dnevnom redu, da se razmotre, donesu konkretni zaključci i da se otklone ovi zastoji koji postoje jer su zastoji jako, jako veliki i dugo traju i ne utiču da se otklone oni nedostaci koji su evidentni i koji postoje. Zato je moj prijedlog i bio na ovoj komisiji da se ove tačke nađu na dnevnom redu Doma kako bi se otklonili nedostaci koji su veliki i koji su urgentni za otklanjanje. Zahvaljujem.
Hvala. Javlja li se još neko za riječ? Gospodin Ivanić. Izvolite.
Poštovane kolege, ja bih predložio da se ova sjednica odgodi zato što mi imamo najavu da će Narodna Skupština RS-a raspravljati o 'Zakonu o popisu'. Vi znate da sam ja za taj zakon, ja i dalje imam svoje mišljenje, bez obzira što se ne slažem s članom 48., taj zakon treba donijeti. Ali s obzirom da je on pomjeren na zadnju tačku, mi se o njemu vjerovatno nećemo izjašnjavati. I ako još jednom moramo sjedati, a vjerovatno ćemo morati, hajde da onda ništa ne radimo do tog momenta, da ne pravimo farsu. Jer danas je 1. a 7. ima posebna sjednica koja treba da raspravlja o tome kako mi treba da se ponašamo danas, što ja samo dalje smatram nekom vrstom 4 političkog cirkusa u kome ne bih htio da učestvujem. I zato mislim da bi bilo dobro da odgodimo današnju sjednicu, da je ne prekidamo jer ćemo vjerovatno opet prekidati u nekom momentu, na neki ovakav ili onakav način. Da budemo otvoreni i iskreni, nemojmo držati sjednicu, sačekajmo da to prođe pa da vidimo kakav će ukupni rezultat svega toga biti. Ja znam da su neki međunarodni faktori tražili dvije tačke dnevnog reda. Predlažem da te dvije i usvojimo. Očito je Kolegij bio pritisnut time pa je i promijenio redoslijede tačaka u odnosu na prošlu prekinuti sjednicu pa predlažem da usvojimo slanje trupa u Afganistan i imenovanje ovog vršioca dužnosti i da onda odgodimo sjednicu i sačekamo taj dio rasprave da jednostavno ne pravimo neku vrstu političkog cirkusa opet, a čini mi se da se polako opet pripremamo za tako nešto i danas. Toliko.
Hvala lijepa. Ko se sljedeći javlja za riječ? Dakle, ja moram podsjetiti prvo gospodina Ivanića da znači mi smo morali danas održati sjednicu jer je vezano za liberalizaciju viznog režima, usvajanje posljednjeg uslova koji smo obavezni. Dakle, danas je sjednica morala biti. Dnevni red je usaglašavan na Kolegiju i usaglašen na Kolegiju. Gospodina Šarabu moram podsjetiti da Predstavnički dom takođe na svojoj sjednici nije usvojio ono što je Komisija za odbranu uradila na posljednjoj sjednici, u stvari nije ni dostavila ništa konkretno vezano za ove materijale. Nemamo nikoga iz Ministarstva odbrane, tako da nas to sve uslovljava sa stavljanjem ovih tačaka na dnevni red. Ima li još neko ko se javlja za riječ? ___________(?) [[nije uključen mikrofon]] Rekla sam da moramo jer je uslov za liberalizaciju. Ako Vi želite, izvolite.
Pa vidite, vezano za prijedlog gospodina Ivanića, želio bih da komentarišem. Mislim da bi napravili jedan presedan kakav do sada nismo imali u Parlamentu BiH kada bi neko pitanje, tačku dnevnog reda odgodili zbog toga što nemamo stav entitetskog zakonodavnog tijela. Zbog toga mislim da ne bi trebali odgađati ovu sjednicu, da sva ova pitanja koja se nalaze na dnevnom redu su na neki način više ili manje važna i trebali bi ih usvojiti i niz ovih ugovora koje trebamo ratifikovati. Čeka se realizacija istih dole na terenu i ne vidim razloga zbog čega bi mi ovu sjednicu odgodili, tim prije što, na određen način, imamo naznake i znamo kako će ta sjednica biti završena. 5
Hvala lijepo. Pošto se niko ne javlja za riječ, pitam... Izvolite, gospodine Ivaniću.
Prvo, ja sam iznenađen, ja sam očekivao podršku barem SNSD-a za ovaj moj prijedlog i zato sam ga namjerno i rekao. Zato sam ga namjerno rekao, zato što sam očekivao podršku barem od njih da bi dobili priliku da Narodna skupština ono na čemu su delegati SNSD-a insistirali dobije priliku da se izjasne o 'Zakonu o popisu'. I očekivao sam podršku i barem se nadam da ću s njihove strane dobiti podršku za moj prijedlog.
Izvolite, kolega Šaraba.
Gospođo predsjedavajuća, dakle, nisam zadovoljan odgovorom koji ste mi dali vezano za ove moje prijedloge iz jednog osnovnog razloga što to što nisu prisutni predstavnici Ministarstva odbrane ništa ne znači. Dakle, oni se mogu pozvati da dođu čim prije i da budu prisutni ukoliko se ova tačka uključi u dnevni red. A to što nije razmatrao Predstavnički dom, mi smo ravnopravni domovi i nešto se može razmatrati i nekim drugačijim redoslijedom, a ne na Predstavničkom domu pa na Domu naroda. Dakle, lično mislim da čini mi se nema volje u Kolegijumu da se nešto razmatra ili ... od većine članova Kolegijuma, a zaista smatram da su ove dvije tačke danas zaslužile i trebale da se nađe u dnevnom redu.
Molim predlagača da se izjasni da li hoćete da se Dom izjasni o vašim prijedlozima.
Naravno. Predlažem dakle da se Dom izjasni.
Gospodine Ivaniću?
Isto.
Takođe. Gospodin Ljubičić. 6
Zahvaljujem se, gospođo predsjedavajuća. Gospodo članovi Kolegijuma, kolege delegati i kolegice, gospodo iz Savjeta ministara, uvaženi gosti, evo ovako, kada se otvorila ova rasprava oko ovog današnjeg dnevnog reda i ako je problem 'Zakon o popisu', i kada je u pitanju SNSD – SNSD je imao i ima svoj stav kada je u pitanju ovaj zakon. Ako je u pitanju stav Narodne skupštine RS-a, mi ćemo njega sačekati. Mi smo poštovali i trudili se i do sada da poštujemo stavove Skupštine RS-a. Ja ne bih sada prejudicirao kakav će stav zauzeti Narodna skupština RS-a po ovom pitanju, ali kad je u pitanju ovaj 'Zakon o popisu', još jednom ponavljam, SNSD ima svoj stav po tom pitanju i predlažem jednostavno da se izjasnimo o ovom dnevnom redu i lično mislim da nema potrebe da se danas, znači, bilo šta posebno mijenja u ovom dnevnom redu. Hvala vam.
Evo, prvo da se izjasnimo o prijedlogu gospodina Šarabe. Ko je „za“ da se ove tačke, koje je gospodin Šaraba pomenuo, stave na dnevni red današnjeg zasjedanja? Pet. Nemamo entitetsku većinu. Znači, prijedlog nije prihvaćen. Idemo na sljedeći prijedlog gospodina Ivanića. Ko je „za“ prijedlog gospodina Ivanića da se samo dvije tačke stave na dnevni red a ostalo ostavi za neku drugu sjednicu? Dva. Ko je „protiv“? To znači 13. Znači, nemamo ni opštu ni entitetsku većinu. Dakle, ni ovaj prijedlog nije prošao. Dakle, imamo usvojen dnevni red onakav kako je predložen i idemo po tom dnevnom redu. ___________(?) [[nije uključen mikrofon]] Aha, da konstatujem i da pozdravim gospodina Hilmu Neimarliju. Znači, radimo u punom sastavu od 15 članova. Prelazimo na 1. tačku: Ad. 1. Odgovori na delegatska pitanja i nova delegatska pitanja 7
Poštovana predsjedavajuća, kolege delegati, gosti, dakle, zadovoljan sam sa oba odgovora, napose sa odgovorom iz Ministarstva za vodoprivredu. I sadržaj ili razloge moga zadovoljstva ja ću iznijeti u pitanju koje ću uputiti premijeru a koje je inicirano između ostalog i odgovorima koje sam dobio. Hvala lijepo.
Hvala lijepo. Delegat Adem Ibrahimpašić, na odgovor na postavljeno pitanje na 46. sjednici Doma naroda. Da ili ne?
Zahvaljujem, gospođo predsjedavajuća. Da vas samo malo uvedem. Ja sam na zajedničkoj sjednici u februaru mjesecu postavio pitanje Ministarstvu vanjske trgovine i ekonomskih odnosa: 'Šta čini da potpiše sporazume o međusobnom priznavanju certifikata o kvalitetu roba sa Srbijom i sa Hrvatskom?' Tad je izašao neko iz tog ministarstva, ja se ne sjećam imena, on je rekao da je to sa Srbijom već potpisano a da se očekuje sa Hrvatskom u martu, 4. marta takav sastanak, i da će to biti gotova stvar. Kako je vrijeme išlo mi smo iste probleme na granici doživljavali kao i prije. Ja sam u maju postavio ovo pitanje ponovo, u stilu: Ako su ti sporazumi potpisani, zašto mi doživljavamo iste probleme na granicama kao i prije? I dobio sam sad odgovor. U odgovoru kaže, evo bukvalno: 'Očekuje se potpisivanje navedenih protokola prilikom prvog susreta visokih zvaničnika resornih ministarstava i vlada dvije zemlje.' Misli se na Srbiju. Znači, nije potpisano, a rečeno je da jeste. I što se Hrvatske tiče, znači predstavnici hrvatske strane, stavljeno je do znanja da ovakvo stanje 8 je neodrživo i da se u što kraćem roku moraju pokrenuti aktivnosti jer će se u suprotnom smatrati da hrvatska strana nije spremna na saradnju. I nije spremna. Dakle, nemamo potpisane sporazume, mi imamo iste probleme. Ima li ovdje neko iz Ministarstva vanjske trgovine i ekonomskih odnosa, ja ne znam, ali sve što treba da uradi jeste da u podzakonskom aktu koji kod nas kaže, u našem podzakonskom aktu, da se roba koja se uzorkuje radi ispitivanja kvaliteta ne smije staviti u promet prije dovršenja analiza. Da se napiše kao što piše i u Hrvatskoj i u Srbiji da se roba ne smije cariniti dok se ne završi analiza pa bi i njihovi kamioni stajali po 20 dana u carinskim skladištima i plaćali sve piksle i vjerujte jako će brzo prihvatiti da se to potpiše. I ovo što sam govorio je lično ljudima, međutim nikog to ne interesira i velike štete kao zemlja trpimo radi ovoga. Hvala.
Hvala lijepa. Delegat Hazim Rančić, na odgovor na pitanje postavljeno na 47. sjednici Doma naroda. Da ili ne?
Hvala lijepo. Poštovana predsjedavajuća, uvažene kolegice i kolege, predstavnici Vijeća ministara, predstavnici medija, poštovani gosti, dakle, ja sam dobio dva odgovora. Jedno je pitanje a ono se ticalo zakonitosti u radu Elektroprenosa BiH i jedan odgovor za prošlu sjednicu sam dobio od vršioca dužnosti generalnog direktora, a dopunu odgovora, pošto sam tako i tražio, dobio sam i od Upravnog odbora, odnosno od Vijeća ministara preko resornog ministarstva. Sa odgovorom nisam zadovoljan zato što i iz jednog i iz drugog odgovora proizilazi da u radu ove važne kompanije za BiH nažalost i dalje postoje blokade u radu. Tamo stoji da je blokada trajala u osmoj, u devetoj, stoji u odgovorima da je OHR izvršio deblokadu sazivanjem sjednice Upravnog odbora šta su trebali dalje raditi, ali kada ga detalno iščitate, i jedan i drugi odgovor, vidjet ćete da ustvari u ovoj kompaniji i dalje postoji blokada i da se i dalje ne radi niti od strane Upravnog odbora niti od Uprave. Stoji u odgovoru fino propisana nadležnost i Vijeća ministara, i resornog ministarstva, i Državne regulatorne agencije za električnu energiju, da je OHR sazvao 16. 11. 2009. godine Upravni odbor, da je Uprava dobila zadatak da sačini plan rada do 2012., oni to neće da urade, a da ga dostave Upravnom odboru na usvajanje, da skoro godinu dana traje izbor generalnog direktora i izvršnih direktora. Ne zna se šta je, dakle stalne su blokade. Da su imali aktivnosti sa Sekretarijatom Energetske zajednice u Beču 17. 2. 2010. godine, da je oformljena jedna radna grupa koja je trebala u roku od mjesec dana da završi posao, da predloži mjere koje će dovesti do toga da se deblokira rad ove važne institucije. Nažalost, ništa od toga nije urađeno. I evo, recimo sa današnjim danom, stanje u toj kompaniji je isto kao i prije. 9 Dakle, ja bih volio ponovo postaviti pitanje Vijeću ministara, resornom ministarstvu (Vijeću ministara u saradnji sa entitetskim vladama, naše resorno Ministarstvo vanjske trgovine i ekonomskih odnosa, Državna regulatorna agencija za električnu energiju): 'Šta planiraju poduzeti kako bi se deblokirao rad ove važne kompanije i uspostavio njen rad u skladu sa važećim zakonima u ovoj oblasti, a to su Zakon o prijenosu, regulatoru i operateru sistema električne energije u BiH i Zakon o osnivanju kompanije za prijenos električne energije u BiH?' Hvala lijepo.
Hvala. Gospodin Slobodan Šaraba, na pitanja postavljena na 46., 47. i 48. sjednici.
Zahvaljujem, gospođo predsjedavajuća. Dakle, apsolutno sam nezadovoljan odgovorima. Evo, počet ću redom. Dakle, na moje delegatsko pitanje postavljeno na 46. sjednici Regulatornoj agenciji za komunikacije po pitanju tehničkih problema na području Hercegovine, dobio sam odgovor u kome Regulatorna agencija konstatuje da su postojali tehnički problemi, da su oni trajali duži vremenski period i na kraju se izvinjava. Dakle, na kraju svog dopisa ona se izvinjava. Taj dopis se mogao završiti na drugi način: da ona obavještava građane tog područja da će im nadoknaditi štetu, budući da je dugi vremenski period obeštećivala građane tog područja i na nezakonit način uzimala im novac. Dakle, to što se ona izvinjava na kraju, to je apsolutno neprihvatljivo. Što se tiče mog pitanja, koje sam uputio na više adresa, o zaštiti prevarenih građana od strane banaka i mikrokreditnih organizacija, dobio sam odgovor, dakle od samo dvije institucije: od Agencije za bankarstvo i Institucije ombdusmena. Moje pitanje je bilo 'šta namjeravaju da urade navedene institucije', a dobio sam odgovor 'da su one samo održale sastanak i da predlažu odgovarajuće zaštitne mjere u smislu kako građani treba da postupaju'. Dakle, to je za udruženja apsolutno neprihvatljivo, to je za ove građane neprihvatljivo. Ja moram da iznesem da sam bio posebno nezadovoljan ili razočaran odlukom Narodne skupštine RS-a koja je jednu inicijativu koja je postojala odbacila većinom glasova, a to je bilo jedanput kako da se pravno pokrenu odgovarajući mehanizmi da se ti ljudi zaštite, jer preko 100 miliona marka vraćaju žiranti u BiH, bar tako proizilazi iz ovih podataka koje sam dobio. Dakle, ovdje nije predložen program mjera, ovdje su samo dati neki, rekao bih, savjetodavni prijedlozi kako da se građani zaštite. A to je u ovom trenutku u svakom slučaju apsolutno nedovoljno, s obzirom da ogroman broj građana BiH se nalazi u izuzetno teškoj situaciji. Evo, dakle to su ti moji komentari. Generalno sam nezadovoljan, ... evo na kraju moram da kažem, nezadovoljan što nisam dobio odgovor na brojna pitanja koja sam postavio. Deset ili jedanaest pitanja postoje koja sam postavio Savjetu ministara, nažalost nemam odgovore. Očekujem makar da ih u narednom periodu do kraja mandata dobijem. Zahvaljujem. 10
Hvala lijepo. I konačno, delegat Dušanka Majkić, na pitanje postavljeno na 47. sjednici Doma naroda. Dakle, moje pitanje koje je dakle nedavno postavljeno i zahvaljujem što je Ministarstvo odbrane našlo za shodno da tako brzo odgovori, ali moram da kažem da nije odgovorilo na ključno pitanje. Dakle, pitanje je vezano za remont helikoptera u Ukrajini. Dakle, pitanje je bilo vezano da li je nakon izvršenog remonta dovedeno u pitanje izvršenje zadataka od strane Oružanih snaga, dakle za civilne misije i mirovne misije, da li su Oružane snage nakon remonta dobile sasvim neupotrebljive helikoptere za koje je plaćen iznos od oko 10 miliona maraka i da li su ispoštovane procedure prema Zakonu o javnim nabavkama. Dobila sam mnogo tehničkih podataka ali odgovor na pitanje koje sam postavila nisam dobila. Međutim, s obzirom da su u helikoptersku knjižicu upisani svi nedostaci koji su konstatovani od strane izvršioca radova, oni najbolje govore o tome kako je izvršen remont. Ako u knjižici stoji da curi hidroulje, a to znači da se može helikopter zapaliti ili gubiti snagu pri poletu, onda to znači da remont nije dobro urađen. Ako je zaprljanost ... motornog ulja nakon remonta, to nam je poznato bar i kod automobila, filteri bi morali biti čisti. Ako je zaprljanost filtera goriva i talog u rezervoarima goriva, znači da remont u tom dijelu nije izvršen. Ako je nesigurnost vijaka i matica, to znači da vijci usljed trenja mogu da dovedu u pitanje uopšte opasnost od rušenja helikoptera, gubitak snage motora u polijetanju. I još niz opaski koje je onaj ko je zadužen da primi helikopter konstatovao. Dakle, veoma sam nezadovoljna time i mislim da Oružane snage neće imati helikoptere koji su namijenjeni ni za mirovne ni za civilne misije. Dakle, prelazimo na nova pitanja. Ima li novih delegatskih pitanja? Ko se javlja? Nema. Prelazimo na tačku 2. Usvajanje Zapisnika sa 48. sjednice Doma naroda Dobili ste Zapisnik 48. sjednice. Jeste li digli ruku?
/nije uključen mikrofon/
Molim?
/nije uključen mikrofon/
Nisam vidjela da ste digli ruku, oprostite molim Vas. Izvolite. 11
/nije uključen mikrofon/
Dobro, ne moram pamtiti baš šta ste rekli. Izvolite.
Dakle, imam pitanje za premijera Federacije BiH. Po Ustavu Federacije BiH prva nadležnost premijera Federacije je izvršavanje zakona federalne vlasti. Na temelju ove najvažnije nadležnosti u izvršnoj vlasti Federacije BiH od premijera tražim odgovor na sljedeće pitanje: 'Što će se poduzeti na utvrđivanju odgovornosti Federalne uprave za inspekcijske poslove za nepoštivane federalnih zakona u kompaniji Prevent i osiguranju pretpostavke da građani Visokog uživaju pravo pristupa informacijama, učešća u donošenju odluka i pristupa pravdi u pitanjima okoline, koje im jamče federalni zakoni i zakoni na nivou BiH i međunarodne konvencije?' U odgovoru Damira Jurića, federalnog ministra poljoprivrede, vodoprivrede i šumarstva, od 26. 3. 2010., na delegatsko pitanje iz Parlamentarne skupštine BiH o ispunjavanju zakonskih uvjeta i poštivanju zakonskih normi u procesima proizvodnje i upravljanja otpada u kompaniji Prevent u Visokom, navodi se da je glavni federalni inspektor 2. 2. 2010. godine utvrdio da se u proizvodnom objektu preduzeća Prevent u Visokom obavlja sakupljanje, konzerviranje, obrada, skladištenje i promet sirove i svježe uštavljene kože goveda i ovaca a da za objekt nije izdana veterinarsko-zdravstvena saglasnost za lokaciju, izgradnju i rekonstrukciju, shodno članu 31. stav (1) federalnog Zakona o veterinarstvu. U odgovoru se također navodi da prema izvještajima iz samog Preveta otpadne vode koje se iz Preventa ispuštaju u rijeku Bosnu ne zadovoljavaju uvjete vodoprivredne dozvole i da su inspekcijski pregledi u Preventu tokom 2008., 2009., 2010. godine utvrdili takvo kršenje vodoprivredne okolinske dozvole da je svaki put protiv Preventa podnesen prekršajni nalog a jedanput je obustavljen mokri dio proizvodnje. Odgovor ministra ne sadrži konkretne podatke iz izvještaja, koji je sačinila privatna institucija za potrebe Preventa, po kojem prisutnost štetnih materija u otpadnim vodama iz Preventa prelazi zakonom dozvoljene mjere od 6 do 20 puta. Magazin „Dani“ je u broju od 19.4.2010. godine objavio dio pomenutog Izvještaja o analizi tehnoloških otpadnih voda iz Preventa gdje se to jasno vidi. U odgovoru ministra Ljubića ne tretira se Preventovo zagađenje zraka, posebno gasovitim jedinjenjima sumpora kao drastičnije kršenje zakona i ugrožavanje zdravlja građana Visokog, jer nikada nije izvršeno punovažno mjerenje prisutnosti tih gasova, niti po zahtjevu Preventa, niti po zahtjevu odgovarajućih inspekcijskih organa. Građani Visokog i prolaznici kroz Visoko godinama udišu te gasove trpeći njihov smrad i mučnine koje izazivaju kod osjetljivijih osoba, a bez pravog znanja o razmjerama njihove prisutnosti u zraku i mogućim štetnim uticajima na zdravlje ljudi i životnu sredinu. 12 Premda nepotpun odgovor ministra Ljubića potvrđuje nepoštivanje federalnih zakona u Preventu i razobličava kao krive, oficijelni odgovori o tom pitanju direktora Federalne uprave za inspekcijske poslove upućene Parlamentarnoj skupštini BiH i Općinskom vijeću Visoko na pitanja o odnosu spram Preventovog ugrožavanja životne sredine i zdravlja ljudi, koja su upućena kao delegatsko pitanje iz Parlamentarne skupštine 23. 7. 2008. i kao vijećnička pitanja iz Općinskog vijeća Visoko od 5. 12. 2009. godine, direktor Federalne uprave za inspekcijske poslove uputio je identičan tekst odgovora u Parlamentarnu skupštinu i Općinsko vijeće u kojem se kaže da Prevent kontinuirano poduzima aktivnosti u skladu sa odredbama Zakona o zaštiti okoliša i da Izvještaj o analizi otpadnog mulja koji je radio Institut za hidrotehniku Građevinskog fakulteta u Sarajevu konstatira da se analizirani mulj može odlagati bez negativnih posljedica po okoliš. Za pokretanje i održavanje poslova u koji ulaze proizvodni procesi u Preventu Zakon o zaštiti okoliša Federacije BiH zahtijeva, uz ostalo, kompleksnu proceduru procjene utjecaja na okolinu, odgovarajuće uključivanje javnosti na lokalnoj razini i preko nadležnih državnih organa, te konzekventno ispunjavanje uvjeta i naloga koje uključuje okolinska dozvola. Kod pokretanja proizvodnje u dosadašnjem radu Preventa, ti zahtjevi nisu nikako ili nisu na odgovarajući način poštovani pa tako npr. građani Visokog još nikada nisu dobili ni referentnu informaciju o sastavu gasova koji se emitiraju iz Preventovih pogona za preradu kože i njihovim posljedicama po zdravlje ljudi, premda je to njihovo pravo koje imaju po zakonima ove zemlje i međunarodnim konvencijama. Jasno je da za Preventovo višegodišnje kršenje federalnih zakona ili oglušivanje zakonske norme odgovornost snosi ne samo uprava ove kompanije već i inspekcijski organi Federacije. Hvala.
Hvala lijepo. Ponovo pitam javlja li se još neko za riječ kada su u pitanju nova pitanja. Ne. Prelazimo na sljedeću tačku dnevnog reda. To je 2. tačka: Ad. 2. Usvajanje Zapisnika sa 48. sjednice Ima li primjedbi na Zapisnik? Javlja li se neko za riječ? Ne. Glasamo o Zapisniku. Ko je „za“? Jednoglasno. Konstatujem da je Zapisnik sa 48. sjednice Doma naroda usvojen jednoglasno. Tačka 3. 13 Ad. 3. Prijedlog zakona o dopunama Zakona o službi u Oružanim snagama BiH (drugo čitanje), predlagač: Predstavnički dom
Gospođo predsjedavajuća, Vi ste u suštini već kazali ono što je bitno. Prijedlog izmjena i dopuna ovoga zakona bio je i u drugoj fazi u našem povjerenstvu. Sa osam glasova „za“, jednim glasom „protiv“, bez „suzdržanih“ glasova, Zajedničko povjerenstvo je prihvatilo Prijedlog zakona o dopunama Zakona o službi u Oružanim snagama BiH i to izvješće uputilo u parlamentarnu proceduru, odnosno Domu naroda, jer je ova procedura u Zastupničkom domu već završena. Hvala lijepo.
Javlja li se još neko za riječ? Ako ne, ja ću sebi dati riječ. Mislim da sam na posljednjoj sjednici dosta govorila o ovom zakonu. U želji da prokomentarišem nešto što je novo a to je dopis Ministarstva odbrane koji je naslovljen na Savjet ministara i ... u predmetu stoji Mišljenje na Nacrt prijedloga zakona o dopunama Zakona o službi u Oružanim snagama BiH, i to znači poslije Mišljenja Ministarstva finansija koje je reklo da je to podrivanje fiskalnog suvereniteta zemlje. Imamo i znači onog na koga se ovaj zakon odnosi. Kaže sljedeće konstatacije na kraju: 'Shodno obrazloženim navodima Ministarstvo odbrane predlaže Savjetu ministara sljedeće zaključke: 1.Vijeće ministara BiH ne daje pozitivno mišljenje i ne podržava Prijedlog zakona o dopunama Zakona o službi u Oružanim snagama BiH iz razloga fiskalnog ograničenja u Budžetu institucija BiH.' To je prvi zaključak. I, drugi zaključak: '2. Zadužuje se Ministarstvo odbrane BiH da navedeno mišljenje Vijeća ministara BiH dostavi Predstavničkom domu i Domu naroda u dalju proceduru.' Dakle, ja ponovo želim da kažem da ukoliko se dogodi da zakon prođe, dakle u naredne tri godine to je 30 miliona, u narednom periodu broj godina zavisi od toga koliko tim ljudima 14 treba do punog staža, to je veličine stotinu miliona. S obzirom da sam prošli put rekla da zakoni o penzijsko-invalidskoj zaštiti u RS-u ne podrazumijevaju mogućnost da ljudi sa tako malo godina života, a u skladu s tim i staža, odlaze u penziju, zakon neće moći biti implementiran čak i ako se glasa za njega. Dakle, ne bi bilo dobro da zbog toga što je vrijeme predizborne kampanje donesemo jednu odluku koja se neće moći implementirati. Hvala vam. Javlja li se još neko? Izvolite, gospodine Šaraba.
Zahvaljujem, gospođo predsjedavajuća. Dakle, moram da kažem da nikada više nisam imao poziva za ove četiri godine kao zadnjih mjesec dana iz svih dijelova RS-a, od Prijedora, Doboja, III Pješadijskog bataljona iz Bijeljine, Foče i glas svih bio je da se pomogne. Ja lično mislim kada je u pitanju ovaj zakon da je na ispitu savjest i zato ja ću dati svoj glas ovome zakonu, zato ću ga ja podržati. Neću prihvatiti ovaj stav Ministarstva odbrane jer je Ministarstvo odbrane imalo jako puno vremena da riješi određena pitanja i da izađe sa svojim stavom. Čini mi se da je ovo naručen stav ili zakasnio stav. E zato ga ja ne prihvatam. Isto tako smatram da ovo nije nikakav prenos nadležnosti, jer ovi ljudi ne primaju nešto na nivou entiteta pa se sad njima daje nešto na nivou BiH a ukida im se to na nivou entiteta. Ovo što dobivaju to je nešto što im se omogućuje iz sredstava Budžeta BiH koja, prema obrazloženju koje smo dobili na početku, nisu velika, i to su sredstva koja tim ljudima treba da omoguće da imaju život dostojan čovjeka. Ja bih istog trenutka bio protiv ovoga zakona i sad bih glasao protiv njega da je neko u ova dva zadnja mjeseca tim ljudima ponudio nešto i da je izašao sa prijedlogom da kaže: 'evo vi ste imali nešto, bez svoje krivice ostajete, dajemo vam nešto drugo'. Ovako ljudima ništa nije ponuđeno, ljudima ništa nije dato i ovo što im se daje je minimum. A isto tako ja očekujem da će ovaj zakon biti zakon koji će važiti određen vremenski period. Dakle, da će poslije godinu dana kada Savjet ministara i entitetske vlade riješe ... ovih ljudi, da će on prestati da važi.
/nije uključen mikrofon/
Dakle, ovo je nešto što ovim ljudima treba da omogući život dostojan čovjeka i zato ću podržati ovaj zakon.
Hvala lijepa. Sljedeći se javio gospodin Rančić. Rančić je prije. Prvi je Rančić, pa onda Ljubičić, pa Ivanić. 15
Hvala lijepo. Dakle, i ja sam pratio, naravno ja ću govoriti, ali ja sam pratio i vidio sam da su se prvo javili kolega Šaraba i gospodin Ivanić, je li, pa Vi, pa ja, pa onda gospodin.
Pa gospodine Rančiću, onda ćemo zamijeniti mjesta pa dođite Vi ovdje, ja ne vidim dobro. Nemojte molim Vas, pustite to.
Pa dobro, imaju naočale. Naravno, Vi ste predsjedavajuća ali.
Pustite to, hajmo. Izvolite, dajem Vam riječ.
Naravno, hvala lijepo. Dakle, nakon nekoliko pokušaja da se pokuša riješiti. Jeste li rekli nešto?
Nisam ništa rekla.
Dakle, nakon nekoliko pokušaja da se uspije riješiti zbrinjavanje ljudi kojima su istekli ugovori o profesionalnom radu u Oružanim snagama BiH a bili su pripadnici oružanih formacija tokom rata i nakon niza informacija koje smo dobijali iz Ministarstva odbrane, evo došli smo do ovog teksta zakona koji, u suštini rečeno, ne dovodi u pitanje dostignuti nivo transformacije unutar odbrambenog sistema BiH a vezano za naš put u NATO, koji taj put ne osporava. Jer, ovakvim rješavanjem ovih ljudi mi otvaramo put za prijem novih profesionalnih vojnika, i to se već dešava tokom ove 2010. godine. Dakle, pomaže se sa nivoa države u rješavanju zbrinjavanja ovih ljudi i, dakle, ne postoji nikakav razlog da ne podržimo donošenje ovog zakona. Nekoliko mjeseci traje priča o ovome. Čak smo i prošle godine imali informacije o eventualnom zbrinjavanju ljudi kojima će ugovor isticati 2010. godine. I neka privatna ili poluprivatna mišljenja Ministarstava koja mi, ostale kolege, nismo imali, ili bar nismo imali u zvaničnoj proceduri, a znate koliko puta smo svi zajedno radili na Zajedničkoj komisiji za odbranu i sigurnost, mislim da nisu prihvatljiva i ona nas ne mogu vezati u ovom današnjem našem odlučivanju. Primjena zakona kada ga usvojimo, ako Bog da, je moguća i ona je obavezujuća za sve one kojih se tiče i sasvim je jednostavno i sasvim je normalno i zna se da niži nivoi vlasti, u ovom slučaju entiteti, trebaju usklađivati svoje propise sa onima koji su na državnom nivou. 16 Dakle, ova stvar je primjenjiva i, evo, ja pozivam sve kolegice i kolege da podržimo donošenje ovog zakona. Hvala.
Hvala. Sljedeći je gospodin Ljubičić.
Zahvaljujem se, gospođo predsjedavajuća. Kada je u pitanju ovaj zakon, ja ću pokušati prokomentarisati dio ovog problema. Prvo želim da kažem da sam ja svjestan socijalnog problema ovih ljudi kojima, prema postojećem zakonu, prestaje služba u Oružanim snagama. Mislim da tu nema dileme ni kod koga od nas pa evo i kod mene. Ali želim takođe da nešto kažem. Vjerujem da je svim pripadnicima Oružanih snaga BiH bilo jasno kada su stupali u Oružane snage BiH pod kojim uslovima stupaju u ovu službu. Oni su bili svjesni upravo ovih odredbi zakona, znači da prema ovom zakonu dolazi jedno vrijeme kada prestaje, jednostavno, trajanje u ovoj službi. Ja ću se takođe vezati za ovu informaciju koju smo u međuvremenu dobili, koju smo dobili od Ministarstva odbrane - Informacija o rješavanju statusa pripadnika Oružanih snaga BiH kojima ističe ugovor u 2010. godini - koju smo, nadam se, svi dobili i pročitali. Vidimo iz ove informacije da je Ministarstvo u prethodnom periodu preduzelo nekoliko aktivnosti u okviru svojih mogućnosti da ponudi i traži rješenje za ove ljude u okviru, kažem, svojih mogućnosti i u okviru mogućnosti BiH, sa čime BiH raspolaže i kako i na koji način može pomoći ovim ljudima. Želim takođe nešto prokomentarisati iz ove informacije što je za mene vrlo interesantan jedan dio teksta. Dozvolite da pročitam: 'Prekid vojne službe ovoj kategoriji vojnih lica posljedica je kontinuirane reforme odbrambenog sistema na putu za punopravno članstvo u NATO koja još nije u cijelosti završena.' Ovdje se radi o socijalno veoma osjetljivoj kategoriji lica koja ističe svoje ratne i poratne zasluge, odnosno ističe svoj veliki doprinos izgradnji jedinstvenog odbrambenog sistema u BiH, što ja nemam stvarno ništa protiv ove konstatacije, to jeste sve ... znači u duhu onoga što sam maloprije rekao da se radi o jednoj kategoriji ljudi i jeste jedan socijalni problem, te su stoga potencijalno socijalno ugroženi i u izbornoj godini mogu lako biti predmet političkih manipulacija u cilju destabilizacije ukupnog političkog bezbjednosnog sistema zemlje i šire. Vrlo mi je interesantan ovaj završni dio ovog teksta i ovakav stav i konstatacija od strane ministra. Ja ću reći svoj stav, evo prvenstveno o ovom pitanju. Nisam pristalica da zbog izbora, izborne godine, bilo koji problem rješavamo otvaranjem dopunskih problema u narednom periodu. A evo, imali smo prilike da čujemo da upravo možemo doći u takvu situaciju i ako prođe ovaj zakon da će se otvoriti niz drugih problema koje će biti vrlo teško rješavati u narednom periodu. Hvala vam. 17
Hvala lijepa. Gospodin Ivanić.
U materijalima koje ja imam ja sam pokušao naći ovo, nisam ovo imao. U pismu koje ja imam od ministra odbrane, ja to nemam. Je li ima? ___________(?) [[nije uključen mikrofon]] Ja to nemam, pa zato mislim onda ...
To nije opravdanje da nije tačno ako Vi nemate. Da ste potražili mogli ...
Ne, ne kažem ja, nego ja samo pitam da li mojom greškom ja nemam, ili su to svi delegati dobili, ili je to nešto što nismo svi dobili. To je moje pitanje. Ali nevezano od toga, jedan od razloga zašto sam predlagao odgađanje sjednice je ovo. I o ovome postoje različita viđenja. I baš me iznenađuje što nisam dobio podršku za odgađanje sjednice od SNSD-a jer je on protiv ovog zakona, a ja sam htio da omogućim da o ovome razgovara i Narodna skupština. Dakle, ja sam uradio svoj dio posla želeći da Narodnoj skupštini dam šansu da se o ovome izjasni. Drugo, koliko ja znam, ovo su borci. Ja o grupaciji koja dolazi iz RS-a znam da su u pitanju borci. I koliko ja znam, ti ljudi u momentu sklapanja ugovora nisu znali da će im prestati služba sa 35 godina. Ja govorim šta ja znam. Ako nisam u pravu, vi mi recite da nisam u pravu. U pitanju su dakle borci, ljudi koji su učestvovali u ratu. I koliko ja znam, barem iz onog iskustva koje imam, ne pretendujem da sve znam, većina ljudi koji su ostajali bez posla u vojsci u RS-u imala je neku vrstu naknade. Da li je to bilo 10 hiljada maraka u doba kada je proglašavan višak zbog reforme odbrane 2001., da li je to šest hiljada maraka u 2004., a ova grupa ljudi nema nikakvu naknadu. Ja sam pozivao javno, ne znam koliko me je ko slušao, da se njima ponudi nešto i da sam i ja onda spreman da ne glasam za ovaj zakon. Njima ništa nije ponuđeno, ali apsolutno ništa. Ja ne mogu biti onaj ko će dignuti ruku za to da ljudi koji su, ja govorim sada o pripadnicima Vojske RS-a, radili tamo nešto, borili se, na kraju iziđu i ostanu na ulici, stvarno ne mogu. I zbog toga ću i ja podržati ovaj zakon, a dao sam šansu ovim prijedlogom koji sam imao da se Narodna skupština o ovome izjasni i poštovao bih stav Narodne skupštine da je bio obavezujući, da kaže da ne treba podržati zakon. A s obzirom da toga nema, onda su ovo moji argumenti o razlogu zašto mislim da treba podržati zakon. 18
Gospodine Ivaniću, ne izjašnjava se Narodna skupština o ovom zakonu, jer ... nemoguće je primijeniti ga, tako da ne budete u zabludi. ... Sljedeći je na redu gospodin Jović.
/nije uključen mikrofon/
Pa nisam Vas vidjela, onda držite ruku ovako.
/nije uključen mikrofon/
Niko, evo, ne samo ja gledamo svi. IVO
nije uključen mikrofon
Hajte oprostite što Vas ...
Ne treba meni niko davati prednost, ja hoću svoj red. Dakle, nikakva prednost meni ne treba.
Evo imate red, gospodine Rajiću.
Dakle ovako, gospođo predsjedavajuća, uz sve poštovanje ja upozoravam na povredu Poslovnika koju uporno činite u ovoj točci dnevnoga reda. Kao što je dnevni red koji se usvoji na početku sjednice nepromjenjiv, isto tako je nepromjenljivo i nedopušteno je uvrštavati u pojedine točke dnevnoga reda privatnim kanalima pribavljenu dokumentaciju i nama je čitati kao učenicima sa katedre, sa onoga mjesta, jer svi mi ovdje, koliko ja znam, nemamo taj materijal na koji se Vi pozivate i koji je rekao i gospodin Ivanić da nema. Dakle, ne možete uvrstiti u ovu točku dnevnoga reda materijal koji zastupnici nisu dobili, bez obzira kojim ste kanalima Vi to dobili. Informacija na koju se Vi pozivate i čije je dijelove pročitao kolega Ljubičić ne može biti predmet rasprave u ovoj točci danas i Vi to dobro znate, i to znaju i ostali članovi Kolegija. Ja zamjeram jednako svim članovima Kolegija što dopuštate kršenje Poslovnika. 19 A sad ću se vratiti na predmet. Dakle, ja također kao i kolega Ivanić i drugi koje sam konsultirao oko sebe, čak i predsjednik Povjerenstva za obranu, nemam taj famozni materijal na koji se Vi pozivate i ne želim o njemu razgovarati. On ne može biti predmet merituma u ovoj stvari danas. Možemo tražiti druge argumente, razloge zašto je neko za, zašto je neko protiv. Ja sam i prošli put, kada je bila rasprava u prvom čitanju, rekao da sam sretan zbog toga da je netko pokrenuo pitanje rješavanja socijalnog statusa jedne grupacije ljudi koji su časno radili svoj posao, znači bili su angažirani u obrani. Poslije kada smo provodili reformu obrambenog sustava izvršili su sve što se od njih tražilo. Nije točno da su u momentu zaključenja ugovora znali kakav će biti rasplet njihove sudbine na kraju, nije točno da imaju jednak tretman kao grupacije koje su odlazile ranije, prošle i pretprošle i ranijih godina. Nije točno da na ovaj način se vrši udar na fiskalni sustav BiH. Točno je jedino da mi iz politikantskih razloga ili, ako hoćete pristojnije, političkih, predizbornih i drugih, ne želimo riješiti pitanje onih ljudi, a riješili smo tisuće i tisuće primjera povlaštenih mirovina, prijevremenih, nezarađenih itd. Dakle, ja sam apsolutno za to da se sva argumentacija koja se tiče zakona RS-a – uopće me se ne tiču ti zakoni, ni zakoni Federacije – ne tiču me se. Mi smo državni Parlament i govorimo o zakonima na državnoj razini koji su obvezujući za sve niže razine. I o tome mi nećemo, ja o tome ne želim razgovarati ovdje. Je li provodiv ovaj zakon u RS-u, to je pitanje post festum, nije za danas. Vi kažite da ga ne možete provesti, ako ga usvojimo. Ne tiče me se šta će kazati Federacija, njena tijela, može li provesti ovaj zakon. Tvrdim da ne radimo nikakav financijski i fiskalni udar na BiH i da ovo ova zemlja može i dužna je po moralnoj svojoj savjesti izvršiti prema ljudima koji su podnijeli najveće žrtve u ovome ratu, mnogi od njih su već izgubili zdravlje iako su mladi. Prema tome, ja svim srcem i dušom podržavam prijedlog izmjena i dopuna ovoga zakona i glasovat ću za njega da bude danas i usvojen.
Hvala lijepo. Imam repliku na izjavu gospodina Rajića. Dakle, gospodine Rajiću, ja nisam donijela privatno pismo iz moje kuće, ja sam citirala ono što piše u pismu dva ministra. Ako ta pisma niste dobili, ja zato ne snosim odgovornost. Ponekad čovjek se može zainteresovati za nešto pa da dođe do nečeg, a ponekad ga ništa ne interesuje pa sačeka šta se dogodi. Evo, vidite, ... mene interesuje da li ću svojim glasanjem napraviti lošu odluku. Dakle, ja sve što sam rekla, čitala sam oficijelna pisma od dva ministra. I molim vas lakše bi mi daleko bilo podići ruku a znati da se to ne može implementirati, ako je već u pitanju predizborna kampanja, pa u tom smislu zaista bi moglo se razmisliti ko zbog predizborne kampanje diže ruku za ovaj zakon.
Mogu? 20
Izvolite.
Dakle, gospođo Majkić, o Vašoj radišnosti ja ne želim voditi nikakvu polemiku. Ja Vama priznajem da ste uporni, da radite. Ali to Vam ne daje za pravo da držite lekcije drugima kako trebaju raditi. Vi ste član Kolegija i predsjedavajuća ovoga časnog doma i u momentu dogovaranja dnevnoga reda Vi ste imali pred sobom sve materijale. Recite mi, jeste li vi članovi Kolegija u momentu kad ste utvrđivali dnevni red o ovoj točci imali taj materijal kojim Vi danas mašete danas sa govornice? Ja tvrdim da niste. U tom smislu ja osporavam pravo da taj materijal bude sastavni dio ove točke danas, kao argument ili kontraargument. Ja ne osporavam Vama pravo da Vi svojim kanalima, koji su kod Vas vrlo moćni u ovoj državi, dobijete sve informacije koje želite i da ih upotrijebite onda kada Vam odgovaraju, ali samo onda kada i mi ostali ovdje koji sjedimo u ovome domu budemo iste te materijale imali na raspolaganju da Vas bar možemo pratiti. Dakle, u tome je smislu moj prigovor. Ne na Vašem pravu da se služite materijalima, ali ne izvan poslovničkih mogućnosti, izvan dnevnoga reda, izvan materijala koje imaju Vaše kolege zastupnici ovdje. Hvala.
Hvala lijepo. Gospodin Jović. ___________(?) [[nije uključen mikrofon]] ... poslije Jovića. ___________(?) [[nije uključen mikrofon]]
Zahvaljujem se, gospođo predsjedavajuća. Zbog javnosti, ovo što sam ja komentarisao i čitao je materijal koga sam dobio na najuobičajniji način kao i sve ostale materijale do sada što sam dobijao od našeg saradnika iz službe gospođe Cece. Znači, nikakvi posebni kanali, zbog javnosti. Taj materijal sam ja jutros 21 dobio u omotu sa još nekoliko materijala i ja sam ga samo prije sjednice pročitao i za ovu sjednicu iskoristio za svoj komentar. Drugo, želim takođe dio replike. Ja poštujem znači i RS, poštujem i Federaciju, poštujem i ovaj parlament i svjestan sam da sam član Parlamenta BiH. Ali isto takođe smatram da kao član Parlamenta nemam pravo zloupotrebljavati svoje mjesto u ovom parlamentu i glasati za one zakone koji će stvoriti probleme ili Federaciji ili RS-u. Prema tome, život u ovoj državi odvija se na entitetskom nivou i oni su ti, po postojećem sada uređenju ove države, znači koji rješavaju sve ove probleme koje ovaj parlament ne može da riješi. I zato nisam pristalica da bilo kojim svojim zakonom stvaramo obaveze koje je nemoguće uraditi i u Federaciji i u RS-u.
Hvala lijepo.
/nije uključen mikrofon/
Replika? Molim? Poslovnička. Izvoli.
/nije uključen mikrofon/
Mikrofon, mikrofon!
... Dakle, nalazimo se na trećoj tački dnevnog reda: Prijedlog zakona o dopunama Zakona o službi u Oružanim snagama BiH, drugo čitanje, predlagač: Predstavnički dom. Materijal za ovu tačku dnevnog reda je prateći akt, propratni akt od Predstavničkog doma predsjedavajućeg Nike Lozančića, tekst zakona sa obrazloženjem i mišljenje nadležne komisije vezano za drugo čitanje. To je materijal, zvanični materijal za ovu tačku dnevnog reda, šta mi svi imamo i šta trebamo imati. A ove ostale materijale, i koje je i pominjao kolega Ljubičić, to sve, da, to jeste materijal ali sa Komisije za odbranu koja je održana prije dva dana. I to je jedna informacija koju smo mi dobili, kao i još neke druge informacije o kojima smo raspravljali, ali ona nije sastavni dio kao materijal za ovu tačku dnevnog reda, nego je to sa sjednice ove komisije, Zajedničke komisije za odbranu i sigurnost od prije dva dana koji nisu uvršteni ... kao tačke dnevnog reda za današnju sjednicu. Evo, hvala.
Gospodin Jović, konačno. 22 IVO MIRO
: Nije ništa kasno. Meni je drago vidjeti Vas kako predsjedavate kao žena. Volio bih da u našim institucijama bude više žena, evo u predizborno smo vrijeme, pa i u drugim institucijama da vide kako to ima u Domu naroda. A pošto ste preuzeli ulogu, ja vam čestitam.
Hvala lijepo. IVO MIRO
: ... A prije, kao i uvijek želim pozdraviti i ostala dva člana Kolegija, svoje uvažene kolege i sve one koji nazoče ovdje danas ovom zasjedanju. Ja odmah moram reći prvu rečenicu da ću biti i podržati prijedlog ovog zakona. A razlog? Doveden u dilemu da li napraviti još jednu novu pogrešku ili ispraviti bar nešto što se da ispraviti prema ljudima koji su sudionici rata, ta teška vremena kroz koja smo prolazili svi, ja bih samo dva segmenta podsjetio. Prvo što u Federaciji smo imali situaciju da su bile odluke sa zakonskom snagom koje su vrijedile 15 dana, ako je čovjek gdje čuo ili vidio ili pročitao, pa se prijavio i on je dobio određene beneficije. Onaj tko nije bio u to vrijeme nije mogao to ni ostvariti. Najnoviju igrariju oko tih ljudi imamo i ... u jednom zakonu da ljudi sa prijevremenim umirovljenjem, a sudionici rata, imamo da je zakon federalni do 1. svibnja. Međutim, vlada donosi odluku da to vrijedi samo do 27. veljače. A imate s jedne strane zakon, a s druge strane odluku vlade, pa ta snažnija odluka vlade od zakona koji je na snazi. I ko zna koliko je osoba ostalo uskraćeno ostvariti prava koje je pružao upravo taj zakon. To ide u prilog moje odluke da je ovo pokušaj da bar jednom broju ljudi omogućimo nekakvu, kakvu-takvu, skrb u ovom njihovom trenutku, jer neki su ostali još u veljači bez plaće do danas, nitko ih nije pozvao i rekao da može se nešto za njih učiniti. Koliko znam, ovo je i prvi i jedini način i da se neko sjetio da to uradi za razliku od zemalja kao što su Španjolska ili Italija, gdje se ovakav slučaj ne može desiti. Zašto? Zato što i kod potpisivanja ugovora ljudi koji potpisuju ugovore, a pripadnici oružanih snaga tih zemalja, znaju sa navršenih 35 godina, ako su bojovnici, da neće ostati na ulici. Moglo se tu reagirati mnogo prije, vidjeti tim ljudima što se dalo sa sigurnosnim službama, jer to su ljudi u najboljim godinama života. Moglo se tu vidjeti i u drugim segmentima, o njihovoj prekvalifikaciji, dokvalifikaciji, ponudi određenih njihovih aktivnosti i aktiviteta u nekim oblastima života za šta su oni osposobljeni. Međutim, sve je to ostalo samo na konstataciji da su ti ljudi potpisali ugovor i da oni to moraju prekinuti. Također, želim podsjetiti da veliki broj ljudi, bar u Federaciji, koji su bili pripadnici Oružanih snaga Federacije sa samo šest tisuća maraka otpremnine, možda su imali i par mjeseci do stvaranja uvjeta umirovljenja, nisu to ostvarili, ali su sa šest tisuća maraka otpušteni iz vojske. I sigurno su danas oni i njihove obitelji socijalni problem u određenim sredinama. To su razlozi koji su me naveli da ja kažem da barem ovoj kategoriji ljudi na ovaj način pomognemo do njihovog stjecanja prava na zakonsko umirovljenje. 23
Hvala lijepa. Javlja li se još neko za riječ? Gospodin Koprivica. Pardon, gospođa Čolo je na redu, pardon.
Hvala, predsjedavajuća. Ma meni su ostale neke nedoumice, vjerujte, kad ste Vi govorili, a evo pročitala sam obrazloženje ovog zakona. Zakon je došao iz Predstavničkog doma. Znači, Predstavnički dom nije imao u vidu to mišljenju o kojem Vi govorite. Niko od nas nije dobio to mišljenje osim delegata SNSD-a, znači, i to mi je malo simptomatično i postavljam pitanje našem Sekretarijatu: Zašto nam je uskraćeno neko mišljenje koje je, po onome što ste Vi kazali, relevantno za donošenje naše odluke? Ja nemam nikakvih dilema oko toga kako ću glasati za ovaj zakon, ali imam dilema oko obrazloženja. Jer Vi ste spominjali neke cifre koje ne stoje ovdje. Ja smatram da je ova ekonomska analiza koja je došla uz ovaj zakon, znači, sadržana u obrazloženju zakona, pouzdana analiza, ... Predstavnički dom je to nama poslao. Ovdje stoji da je na godišnjem nivou potrebno izdvojiti 1.600.000 maraka, da će se ostvariti ušteda od 1.400.000 maraka zbog angažovanja mladih vojnika za koje nije potrebno izdvajati neka sredstva koja se izdvajaju za sada postojeće vojnike. I mene interesuje otkud Vama cifra 10 miliona na godišnjem nivou? Je li to, iz kojeg ste Vi to papira pročitali? I otkud Vama cifra od nekih stotina miliona ili hiljada, ne znam šta ste rekli, narednih godina? Hvala.
Da ne objašnjavam, treba da uzmete pismo Ministarstva finansija i Ministarstva odbrane i da riješite sve dileme. IVO
nije uključen mikrofon
Dakle, molim vas, gospodin koji je prisutan je davao na Predstavničkom domu totalno različito od onoga što je ministar Vrankić potpisao. Dakle, molim vas da ne pravimo cirkus ovdje sada. Dakle, treba nam dopis da pročitamo to...
/nije uključen mikrofon/
Izvolite. 24
Hvala lijepa za riječ. Dakle, jednostavno sam zamolio da pokušam otkloniti jedan problem koji bi nam mogao biti presedan u ovom parlamentu, u našem domu. Ja tvrdim, dakle sad sam provjerio to i kod gospodina Tihića, nitko od članova Kolegija u službenom obliku, niti vidim sad od kolega ovdje iz Doma naroda, nije dobio niti akt ministra Vrankića, niti akt ministra Cikotića. I ja ne bih bio za to da otvaramo raspravu o aktima koje nismo prethodno službeno dobili. Ne priječim to da se netko pobrine da dođe do nekih materijala, ali ovo već smo čuli argumentaciju da sad otvaramo raspravu o materijalima koje nismo svi dobili i koji nije u sastavu materijala za ovu točku dnevnog reda. Mislim da bi nas stavilo to u jedan potpuno neravnopravan položaj. Ja zbog toga ne bih bio ni zato da predsjedateljica da riječ ovlašteniku, uz svo poštovanje, zamjenika ministra financija, da zamjenik ministra financija komentira sad akt ministra financija kojeg mi nismo dobili uz materijal. Budite dobri i poštedite nas te neprijatnosti.
Hvala lijepo. Javlja li se još neko za riječ? Evo, gospodin Koprivica.
Zahvaljujem, gospođo predsjedavajuća. Pozdravljam takođe sve prisutne današnjoj sjednici. Samo kratko sam htio obratiti se ovom domu. Dakle, pred nama se nalazi Prijedlog zakona o izmjenama i dopunama Zakona o službi u Oružanim snagama BiH u drugom čitanju. Čuli smo sve argumente i za i protiv usvajanja ovakvog zakona. Dakle, imamo jednu situaciju ... na ovom domu, ja mislim, koju prvi put imamo kada imamo zvanično obrazloženje i Ministarstva finansija, koje je negativno i izrazilo svoj negativan stav u pismenoj formi, a imamo obrazloženje i Vijeća ministara koje je takođe negativno da ovakav zakon podriva fiskalnu stabilnost BiH i da u praksi neće biti moguće provođenje tog zakona. Dakle, prvi put usvajamo jedan zakon koji nema realne osnove da bude proveden u praksi. Njime se dakle privremeno rješavaju određena pitanja, a mislim da takva rješenja koja podrazumijevaju privremeno rješavanje bilo kojih pitanja u ovoj zemlji nije dobro i da jedna takva praksa sigurno ne bi trebala biti predmet pozitivnog rješavanja i odlučuvanja na ovom domu. Dakle, uvođenje bilo kakvih privilegija u ovoj situaciji, kada su penzioni fondovi u BiH prazni na svim nivoima, mislim da zaista nije produktivno, nije potrebno ovoj zemlji, i zaista sve su to razlozi zbog kojih takođe sam protiv i glasaću protiv usvajanja ovog zakona. Sve drugo, sve druge priče i ova obrazloženja koja smo dobili od pojedinih delegata mislim da su isključivo usmjerena u smislu predizborne kampanje i ja zaista predlažem da ovaj zakon ne prihvatimo. Hvala. 25
Hvala lijepa. Gospodin Ivanić je bio prije.
Pazite, ja bih volio dobiti to pismo gospodina Vrankića. Uz svo poštovanje prema onima koji su rekli da neće o njemu da razgovaraju, ja hoću da dobijem. I ako čovjek zaista tvrdi da će to srušiti fiskalni sistem BiH, ja ću razmisliti o tome hoću li glasati. Mislim, morate i mene shvatiti kao delegata. Ne mogu ja čuti da neko kaže da to što treba da donese ruši fiskalni sistem i da ja onda glasam. I samo hoću da znam je li to zaista čovjek iza toga stoji i ništa drugo. Za mene je to bitna informacija, kao što je za mene bitna informacija jesu li ti ljudi u momentu kad su ulazili u vojsku znali da će ići sa 35 godina u penziju. Ako su znali, neću biti za zakon. Ali ako nisu znali, hoću da budem za zakon, jer to su borci koji su zaslužili da ne odu kao, ne znam ti ni ja, da ne govorim drugačije – budu otpušteni. Ljudi koji su ... stradavali da mi ovdje sjedimo. I hoću da znam imaju li alternativu ili će biti odbačeni, ostavljeni bez ikakve naknade kao niko od onih prije toga do sada. Ja stvarno ne mogu to da prihvatim, neću za to da dignem ruku. Tako ja tražim tu informaciju ministra Vrankića, makar bila i njegovo lično mišljenje i da vidim kakva je argumenatacija. Jer ako je ovamo milion a ovamo 15 miliona, pa izvini, mislim, nisam ni ja čovjek koji će svjesno gurati institucije budžeta u problem. Hoću da znam šta je istina, a ne da jedni se koriste ovako, drugi se koriste onako. Ja ne, ja ne znam, ja bih volio da to vidim da bih mogao da se izjasnim i ako je moguće, molim vas, hoću ministra Vrankića pismo zato što je ono za mene bitno. Ako već postoji, nemojte se ljutiti, ali ja zaista, gospodine Filipoviću, mislim da bi meni barem koristilo.
Predlažem da ovaj problem riješimo tako što ćemo napraviti pauzu od 15-20 minuta i da riješimo taj problem. Mislim, ovo je odgovor na ovo što ste Vi rekli. Izvolite, gospodine Šaraba.
Zahvaljujem, gospođo predsjedavajuća. Dakle, uvaženi kolega Koprivica, ja bih volio da mi date taj papir ovdje, dakle, da vidimo to o čemu govorite, ... toga nema. Isto tako, evo ovdje je gospodin Kasumović, dakle izađite, gospodine Kasumoviću, pa dajte odgovor na ovo pitanje.
Nema ništa od toga.
Dajte recite nam to, dakle da li se ovim nešto ruši ili se ne ruši? Dakle, papir koji imamo ovdje je da se ne ruši, papir koji imamo ovdje je da je to 0,1% od budžeta, a ukupan budžet BiH 26 u 2010. je 1.365.889.000, a ovo što dajemo ovim ljudima je 0,1% od ukupnog budžeta. Pa valjda su ti veterani zaslužili toliko. Kažite, gospodine Kasumoviću.
Možemo li da napravimo pauzu od 15-20 minuta i da gospodin Ivanić dobije korpus delikti za svoju odluku. ___________(?) [[nije uključen mikrofon]] Dobro, njemu je u pitanju glasanje, vi ostali ste čvrsti u namjeri kako ćete glasati. Evo, u petnaest do jedan nastavljamo sjednicu. [[PAUZA]]
/mikrofon nije uključen/
Dakle, javlja li se još neko za riječ vezano za ovu tačku dnevnog reda? Ne. Zaključujem raspravu. Glasamo. Ko je „za“ Prijedlog zakona o dopunama Zakona o službi u Oružanim snagama BiH u drugom čitanju? Devet, deset. Ko je „protiv“? Tri. Ko je „uzdržan“? Jedan. Dakle, nemamo entitetsku većinu. Ide usaglašavanje. Može li tu biti usaglašavanja? Idemo u drugi krug. Ko je „za“ Prijedlog zakona? Ko je „protiv“? Ko je „uzdržan“? Dakle, ovaj zakon je prošao. Prelazimo na sljedeću tačku: 27 Ad. 4. Prijedlog zakona o izmjenama Zakona o upravnim sporovima Bosne i Hercegovine (drugo čitanje), predlagač: Savjet ministara BiH Ovo je drugo čitanje. U drugom čitanju vodi se rasprava o amandmanima kojih opet nije bilo. Dobili ste Izvještaj Ustavnopravne komisije. Komisija je prihvatila Prijedlog zakona u predloženom tekstu. Predstavnički dom je završio posao i usvojio ovaj zakon. Gospodine Joviću, ima li potrebe za bilo koji komentar vezano za ovu tačku, s obzirom da nije bilo amandmana. IVO MIRO
: S obzirom da ovi bilježe koliko se tko puta javi, evo ja ću samo reći ...
Ali nema bilježnika. IVO MIRO
: prenosim samo da smo mi bili jednoglasni na ovom povjerenstvu i to predlažemo i Domu.
Otvaram raspravu. Ko se javlja za riječ? Niko. Zatvaram raspravu. Glasamo o Prijedlogu zakona. Ko je „za“ ovaj zakon? Jednoglasno. Konstatujem da je Zakon o izmjenama Zakona o upravnim sporovima BiH usvojen u identičnom tekstu kao i na Predstavničkom domu. Prelazimo na 5. tačku: Ad. 5. Prijedlog izmjena i dopuna Kodeksa ponašanja poslanika i delegata u Parlamentarnoj skupštini BiH (drugo čitanje), predlagač: Zajednička komisija za ljudska prava, prava djeteta, mlade, imigraciju, izbjeglice, azil i etiku Ovo je takođe drugo čitanje. Vodimo raspravu o amandmanima i glasa se o Prijedlogu zakona. Dobili ste Izvještaj Zajedničke komisije za ljudska prava, prava djeteta, mlade, imigraciju, izbjeglice, azil i etiku. Zajednička komisija prihvatila je Prijedlog izmjena i dopuna Kodeksa ponašanja poslanika i delegata u Parlamentarnoj skupštini. Predstavnički dom je usvojio Kodeks ponašanja. 28 Riječ dajem prvom zamjeniku predsjedavajućeg Zajedničke komisije gosp. Koprivici.
Zahvaljujem, gospođo predsjedavajuća. Pa evo, mislim da nema posebno dodatnih nikakvih obrazloženja. Dakle, Zajednička komisija je dostavila Izvještaj o Prijedlogu izmjena i dopuna Kodeksa ponašanja poslanika i delegata u Parlamentarnoj skupštini BiH koji ste dobili u pismenoj formi. Mi se danas trebamo izjasniti, ja sam obnovio ponovo amandman na Prijedlog izmjena i dopuna Kodeksa gdje se u Poglavlju I. predlaže brisanje tog poglavlja sa obrazloženjem da je postojećim Kodeksom predviđena novčana kazna od 50% paušala što je dovoljna regulativa kada je riječ o postupku izricanja novčane kazne. I dakle, trebamo se izjasniti o tom amandmanu i konačno o predloženim izmjenama i dopunama Kodeksa. Ako ima nekih pitanja, tu sam da na njih odgovorim ali mislim da nema potrebe.
Hvala lijepa. Otvaram diskusiju. Ko se javlja za riječ? Gospodin Rajić.
Hvala, gospođo predsjedavajuća. Ja sam se dužan ponovo očitovati jer ću naravno glasovati protiv izmjena i dopuna Kodeksa, drugim riječima podržat ću ovaj amandman gospodina Koprivice, ne zato što mi to proizvodi bilo kakav osjećaj nelagode ili se dotiče mojih prava, ja iz principijelnih razloga ću glasovati svaki put dok budem ovdje protiv svega onoga što je vezano za Kodeks jer sam glasovao protiv njegovog donošenja. Prema tome, to je principijelni stav. Kodeks kakav je nama nametnut nije nam potreban, neproduktivan je, ponižavajući i protucivilizacijski. Zato sam ja svaki put kad se radi o Kodeksu ponašanja zastupnika protiv toga. I opet ponavljam tvrdnju, Kodeks se nauči kod kuće ili se ne nauči nikada u životu. Hvala.
Hvala lijepo. Ko se sljedeći javlja za riječ? Nema prijavljenih. Glasamo o Amandmanu I. gospodina Koprivice. Pripremite se za glasanje. Ko je „za“ Amandman I. gospodina Koprivice? 13. Ko je „protiv“? Jedan „Uzdržan“? Jedan glas „uzdržan. Onda je 12. Uz 12 glasova „za“, jedan „uzdržan“ i jedan „protiv“, usvojen je Amandman I. gospodina Koprivice. 29 Glasamo sad o Prijedlogu izmjena i dopuna Kodeksa. Molim da se izjasnimo. Ko je „za“? Ista stvar, to je 12 glasova „za“. Ko je „protiv“? Dva „protiv“. Ko je „uzdržan“? ___________(?) [[nije uključen mikrofon]] Molim? ___________(?) [[nije uključen mikrofon]]
Četiri „uzdržana“.
Molim vas dignite kartice. Ko je „uzdržan“? Dva „uzdržana“.
Četiri ... Branko ...
Jedan, dva, tri, četiri. „Uzdržana“ četiri glasa. Ko je „protiv“? Dva. To je šest. A sada nas ima, koliko nas ima?
14
14. ... ___________(?) [[nije uključen mikrofon]] Nema nas 15, vidiš da fali... 12 i 2 je 14. 30 Osam je „za“, dva je „protiv“ i četiri „uzdržana“. ___________(?) [[nije uključen mikrofon]]
Gospodin Jović.
Molim?
Gospodin Jović.
Jović. Iz Kluba Bošnjaka?
Alma Čolo.
Čolo. Iz Kluba Srba?
Koprivica.
Koprivica. 31 Glasamo za prijedlog: Jović, Čolo, Koprivica. Ko je „za“? Ko je „protiv“? Ko je „uzdržan“? Jednoglasno. ¸ Tačka 6. Ad. 6. Prijedlog zakona o međunarodnom i međuentitetskom drumskom prevozu (prvo čitanje), predlagač: Savjet ministara BiH Ovo je prvo čitanje Prijedloga zakona. Dakle, u skladu sa članom 100. prvo se vodi rasprava o neophodnosti i principima na kojima je Prijedlog zakona zasnovan. Dobili ste Mišljenje Komisije za spoljnu i trgovinsku politiku, carine, saobraćaj i komunikacije. Komisija je podržala principe predloženog zakona i predlaže Domu njegovo usvajanje. Predstavnički dom je završio s tim poslom, usvojio je Prijedlog zakona u prvom čitanju. Riječ dajem predsjedavajućoj gđi Čolo, ako ima potrebu da kaže nešto, naročito sa aspekta onog zaključka ... kome je istekao rok praktično.
Evo, s obzirom da je zakon bio predviđen za razmatranje na onoj sjednici koja je odgođena, sad ovaj zaključak nema smisla, ali eto ja mogu reći nešto kratko vezano za zakon. Mi smo imali jednu dilemu na ovoj komisiji; ovaj smo zakon razmatrali u prvom čitanju u julu mjesecu na našoj komisiji, imali smo dilemu jer je pribavljeno Mišljenje Direkcije za evropske integracije u kojem je rečeno da prilikom izrade ovog zakona nisu poštovane sve direktive i uredbe Vijaća EU, znači da nije izvršena transpozicija svih relevantnih odredbi komunitarnog prava koji se odnose na ovaj zakon u tekst zakona. Međutim, predstavnici resornog ministarstva tvrde da su u cijelosti ... ispoštovani svi međunarodni dokumenti koji se odnose na ovu oblast. U obrazloženju zakona, koje je naknadno pristiglo (mi nismo imali na sjednici obrazloženje zakona) stoji da je zakon usaglašen sa tri uredbe Vijeća EU, sa dvije direktive i sa jednim međunarodnim ugovorom. I evo, ja sugeriram da mi u ovoj amandmanskoj fazi pokušamo, ukoliko ima nekih nejasnoća u pogledu usklađenosti zakona sa relevantnim odredbama evropskog zakonodavstva, da to otklonimo putem amandmana. Hvala.
Hvala lijepa. Otvaram raspravu. 32 Ko se javlja za riječ? Niko. Zatvaram raspravu. Glasamo o Prijedlogu zakona u prvom čitanju. Ko je „za“? Ima li ko „protiv“? Pošto nema „suzdržanih“ glasova, dakle jednoglasno. Dakle, o zaključku ove komisije nećemo se izjašnjavati jer on više nije aktuelan. Tačka 7. Ad. 7. Potvrđivanje Odluke o upućivanju pripadnika Oružanih snaga Bosne i Hercegovine u misiju Snage međunarodne bezbjednosne pomoći (ISAF) u Islamsku Republiku Afganistan U skladu sa članom 6. Zakona o učešću pripadnika Oružanih snaga BiH, policijskih službenika, državnih službenika i ostalih zaposlenika u operacijama podrške miru i drugim aktivnostima u inostranstvu, Predsjedništvo BiH je 27. 7. ove godine dostavilo ovu odluku na potvrđivanje. Dobili ste Mišljenje Zajedničke komisije za odbranu i bezbjednost. Zajednička komisija za odbranu i bezbjednost je prihvatila ovu odluku i predlaže Parlamentarnoj skupštini BiH njeno potvrđivanje. Predstavnički dom je već donio takvu odluku. Riječ dajem predsjedavajućem Zajedničke komisije Branku Zrni, ako ima potrebe.
Nema potrebe.
Hvala lijepa. Otvaram diskusiju. Gospodin Šaraba se javio za riječ.
Zahvaljujem, gospođo predsjedavajuća. Dakle, mi danas treba da potvrdimo jednu izuzetno značajnu odluku, ali prije potvrđivanja ja bih želio da predstavnik Ministarstva, u skladu sa članom 4. Zakona o učešću pripadnika Oružanih snaga BiH u operacijama podrške miru, da jedno obrazloženje bezbjedonosnog aspekta upućivanja pripadnika Oružanih snaga u ovu mirovnu misiju. Smatram da je taj bezbjedonosni aspekt u ovom trenutku izuzetno značajan i bitan i volio bih ovdje javno da izađe neko i da da potvrdu ovog bezbjedonosnog aspekta, jer je to jedan od dijelova odluke koja je sadržana u ovom prijedlogu. Ono što je napisano ovdje je izuzetno šturo i lično mene ne 33 zadovoljava. Zato bih želio da čujem jedno šire obrazloženje ovog bezbjedonosnog aspekta upućivanja pripadnika Oružanih snaga u ovu izuzetno opasnu misiju. Zahvaljujem.
Hvala lijepo. Gospodine Šaraba, meni je žao što to postavljate Vi koji ste član Komisije za odbranu i to pitanje je moglo da se zahtijeva i da se odloži, ako Vam je bilo potrebno da tražite da se odloži odluka o izjašnjavanju, jer zaista, mislila sam da zato i gospodin Zrno nema potrebe da govori i da smo tu sve ispričali. Dakle, ja ne vidim ovdje ko bi Vam odgovorio na to pitanje i zato opet molim gospodina Zrnu, bez obzira što je maloprije rekao da nema, da nešto kaže i o tome, ako može dio ovog pitanja ...
Molim Vas gospođo Majkić, dakle ja to nisam tražio od mog uvaženog kolege, dakle tražio samo od predstavnika Ministarstva, valjda je ovdje neko od predstavnika Ministarstva.
Ovdje nema nikog od predstavnika Ministarstva, koliko ja vidim. Šta sada da radimo, da ne donesemo odluku zbog toga?
Jel' mogu samo dodati, mislim, kolegin zahtjev je legitiman. Međutim, činjenica je da ovo nije prijedlog Ministarstva nego je prijedlog iz Predsjedništva tako da, i da su ovdje, nisam siguran da li bi mogli odgovoriti na postavljeni zahtjev, iako apsolutno je legitimno ovo i mi smo poprilično vremena i potrošili govoreći baš o ovome aspektu na ovom povjerenstvu, mislim o ovom aspektu slanja, ne samo u Afganistan nego u bilo koju službu izvan zemlje pripadnika Oružanih snaga.
Hvala lijepo. Kolega Šaraba.
Dakle, ja smatram da je ovo krajnje neozbiljno i neodgovorno da niko ovdje nema ni od strane Ministarstva, ni iz Predsjedništva, niti iko ima da da odgovor na ovo značajno pitanje. Mi ćemo sutra uputiti 50 ljudi u ovu misiju i ovako šturo, dakle ovo isto je bilo i na ovoj komisiji i nismo mogli dobiti nikakvo obrazloženje. Ja smatram da je ovo krajnje, krajnje neozbiljno, neodgovorno da se na ovakav način pristupiti jednoj ovakvoj odluci i ne dati obrazloženje po 34 svim tačkama da je zatraženo ovdje. Dakle, ovdje smatram da je trebao da bude kompletan tim koji bi trebao da da obrazloženje.
Podsjećam Dom da se tačka zove: 'Potvrđivanje Odluke o upućivanju pripadnika Oružanih snaga'. Dakle, potvrđivanje na osnovu oluke koju je donijelo Predsjedništvo. Da li se još neko javlja za riječ? Ne. Možemo pristupiti glasanju. Ko je „za“ ovu tačku dnevnog reda? Ko je „protiv“? Jedan. Dakle, uz 13 glasova „za“ i jedan glas „protiv“ potvrđena je Odluka o upućivanju pripadnika Oružanih snaga BiH u misiju ISAF u Afganistan. Tačka 8. Ad. 8. Imenovanje članova u Stručnu komisiju DTT Foruma (materijal Ministarstva komunikacija i transporta BiH) Ministarstvo komunikacija i transporta je 13. 7. 2010. godine dostavilo akt u kojem se navodi da u skladu sa članom 8. stav (1) i (2) Odluke o izmjeni Odluke o nastavku rada Foruma o digitalnoj zemaljskoj televiziji BiH Parlamentarna skupština imenuje tri predstavnika. Predstavnički dom imenovao je Huseina Nanića i Branka Dokića za članove u Stručnu komisiju DTT Foruma. Dom naroda treba imenovati jednog člana u Stručnu komisiju DTT Foruma. Ima li prijedloga za ovog člana? Da li se neko javlja za riječ? Izvolite.
S obzirom na izbor člana iz Zastupničkog doma, znači ovdje bismo trebali birati
hrvatskog člana.
Jeste, predstavnika iz reda hrvatskog naroda. Nas tri člana ovoga kluba predlažemo Ivu Miru Jovića. Hvala lijepo. 35
Hvala lijepo. Ima li još prijedloga? Nema. Možemo se izjasniti o tome. Ko je „za“ prijedlog da gospodin Ivo Miro Jović bude taj treći član koji dolazi iz Doma naroda? Ko je „za“? ___________(?) /nije mikrofon uključen/ Predstavnički dom imenovao je, a Dom naroda treba imenovati samo jednog člana. Rečeno je da je to nadležnost Doma da imenuje svog člana, a Predstavnički dom je završio svoja dva. Ko je „za“? Molim vas ko je „za“? Ko je „protiv“? Nema. Jednoglasno, 14. ___________(?) [[mikrofon nije uključen]]
Ja samo želim da u skladu sa članom 8. stav (1) tačka b) izvršimo imenovanje gdje stoji da Parlamentarna skupština BiH imenuje tri predstavnika. Ja samo želim da imamo legalno imenovane ljude. Hvala.
Ali onda imamo obavezu znači da potvrđuje Ivu Miru Jovića Predstavnički dom koji se neće više sastati u ovom sazivu. Dakle, ostavljamo otvoreno onda. Od tri člana Dom naroda bira jednog i mi ćemo dati jednog. 36 ___________(?) [[nije uključen mikrofon]] Pa evo, možemo glasati i o jednom. Hajde prvo da se izjasnimo o našem prijedlogu. Dakle, drugi je da se potvrde sva tri člana. Ko je da ova tri člana budu u sastavu DTT Foruma? Jednoglasno. Tačka 9. Ad. 9. Izmjena u zaključku Doma naroda sa 47. sjednice, održane 24. 6. 2010. godine, povodom zaduživanja zamjenika ministra bezbjednosti Mije Krešića da obavlja dužnost vršioca dužnosti direktora Agencije za prevenciju korupcije i koordinaciju borbe protiv korupcije
Evo, Vi ste rekli da smo mi prihvatili Rang-listu. Bilo je osam kandidata koji su se prijavili na konkurs. Procedura po zakonu je da se najmanje dvostruki broj kandidata od broja koji se bira predloži u Rang-listi. Bira se jedan kandidat umjesto gospođe Putice kojoj ističe mandat 7. septembra, znači za nekoliko dana. Predložena su ova tri kandidata i mi smo odlučili da listu proslijedimo Domu na izjašnjavanje onako kako je predloženo.
Hvala lijepa. Otvaram raspravu. Ko se javlja za riječ? Gospodin Ivo Miro Jović. IVO MIRO
: Hvala lijepo, gospođo predsjedateljice. Mi imamo pred sobom prijedlog institucije za koju se bira član Upravnog odbora, tako je i sačinjen, a temeljem relevantnih pokazatelja i onoga što su pokazali kandidati na natječaju. Ta lista je potvrđena i od strane našeg povjerenstva. Zato pozivam i naš dom da prihvati predloženu listu i sa prvim prijedlogom kako je predložen i od strane institucije i našeg povjerenstva prihvatimo gospođu Lasić za člana Upravnog odbora.
Hvala lijepa. Gospodin Božo Rajić.
/nije mikrofon uključen/
Mikrofon, gospodine.
... Radi se opet o pokušaju pogrešne interpretacije materijalnih činjenica. Dakle, gospođa Čolo koja je predsjedatelj tog povjerensta je jasno rekla da je zakonska obveza da se tijelu koje odlučuje o izboru dostavi najmanje dvostruki broj kandidata i nije ovdje u pitanju poredak. Dakle, ne znači ako je napisano 1., 2., 3. da je to poredak već da se treba držati. Dakle, ovo je potpuno kriva interpretacija. Mi imamo ovdje odluku Zastupničkog doma koji je izabrao već predstavnika iz hrvatskog naroda u osobi Marija Pejića i ja pozivam zastupnike, ako hoćemo raditi svoj posao po savjesti i 39 u skladu sa onim što već imamo riješeno u drugom domu, da izaberemo istog kandidata kojeg su izabrali i u drugom domu. IVO MIRO
/nije mikrofon uključen/
Hvala lijepa. Izvolite. IVO MIRO
: Ja bih samo htio da pročitam ono što piše. Regulatorna agencija je dostavila Rang-listu, nije ona dostavila listu nego Rang-listu. Prema tome, prvoimenovani na Rang-listi je gospođica Lasić. Drugo, naše povjerenstvo je prihvatilo Rang-listu, a nije prihvatilo listu u kompletu pa da se mi o njoj izjasnimo, nego je prihvatilo Rang-listu. I u tom smislu pozivam da ostanemo u načelima, da prvorangirani bude imenovan od strane Doma. A ovdje je gospođica Lasić prvoimenovana i od našeg povjerenstva i od Regulatorne agencije.
Hvala lijepo. Javlja li se još neko za riječ? Ne. Zaključujem raspravu. Glasamo prvo o imenovanju prvog sa liste: Maja Lasić. Ko je „za“?
Oprostite, poslovnička. Ko je predlagatelj ove točke? Ko je predlagatelj? Je li Zastupnički dom?
Nema veze, mi imamo.
Pa onda glasujemo. Ako je predlagatelj Zastupnički dom, onda izjašnjavamo se prvo o njegovom prijedlogu, a ne o prijedlogu ovog ...
Regulatorna agencija za komunikacije. 40
Procedura je u pitanju. Ako je predlagatelj Zastupnički dom, onda se prvo izjašnjavamo o kandidatu koji je Zastupnički dom predložio.
Molim vas hajmo da se izjasnimo. IVO MIRO
/nije mikrofon uključen/
Izvolite. IVO MIRO
: Jesmo li mi jednakopravni domovi ili nismo? To postavljam pitanje nama svima. Otkud sad da jedan Dom bude predlagatelj nečega što je predložila Agencija i naše povjerenstvo. To ne mogu da razumijem. Kako može preuzeti ingerenciju predlagatelja drugi dom? To bi bio doista presedan. I nemojmo se time igrati. Mi pred sobom imamo znači Rang-listu Regulatorne agencije koja je poslata nama na izjašnjavanje, i naše povjerenstvo koje također traži da se mi o njoj izjasnimo. Ja ne vidim ovdje nikakav, u materijalu, prijedlog Doma o čemu Vi govorite. Mislim da ne ulazimo u taj dio, da se ne igramo ovdje. U materijalu nema prijedloga nekog Doma.
Kolegica Čolo.
Ja sam dužna da dam pojašnjenje ispred ove komisije. Komisija nije glasala oko redoslijeda kandidata. Mi smo znači listu prihvatili onako kako je podnesena, šaljemo je Domu i ne preuzimamo ingirencije Doma. Dom je taj koji odlučuje kojeg će kandidata izabrati.
Dakle, jedino glasanjem ćemo to vidjeti. Izvolite. IVO MIRO
: Imam potrebe da intervenišem.
Kažite, gospodine. 41 IVO MIRO
: Nemojmo sad da pravimo od ovoga čudo. Doista ja ne mogu prihvatiti ovakva tumačenja. Jasno mi stoji u Mišljenju Povjerenstva da prihvaća Rang-listu. Prema tome, ono je prihvatilo gospođicu Lasić za kandidata. Nemojte tako sada da pokušate izvrdati ono što ste odlučili.
Ima li još neko, javlja li se još neko za riječ?
Imam. Repliku imam prema ... gospodinu Joviću. Dakle, gospodin Jović uporno pokušava nas natjerati da mislimo kako misli on. Povjerenstvo se izjasnilo o Rang-ovo listi kao cjelini. Prihvatilo je bez ulaženja u to kako će Dom odlučiti. Prema tome, ne može niko kazati da je ovo povjerenstvo se obvezalo i da traži od Doma da glasuje za prvog kandidata. Ne, dostavljamo vam listu od tri osobe, izvolite, odlučite o tome. Dakle, to je jedino pošteno i korektno tumačenje Poslovnika, sve drugo je vršenje nasilja prema Poslovniku. Ja pozivam Kolegij da zaštiti dignitet ovoga doma i njegovog rada primjenom Poslovnika.
Dakle, mislim zaista, ne znam gdje će nas dovesti ovo. IVO MIRO
: Nemojte mi stavljati da sam ja nešto mislio ili smislio. Ja samo čitam i ništa drugo.
Loše čitaš. IVO MIRO
: Vi stavite naočale, ja nemam potrebu, ja ću samo pročitati onda, natjeran sam pročitati da naše povjerenstvo jednoglasno prihvata Rang-listu. Jesmo li se razumjeli što je Rang-lista? Da nema ovoga, onda ja bih šutio, nego je ovo povjerenstvo, ja govorim da mi imamo dva dokumenta našeg povjerenstva i imamo drugi dokument od Regulatorne agencije koja također eksplicitno kaže da nam dostavlja Rang-listu. I ništa ja nemam misliti ni smisliti, ja samo čitam šta ovdje piše. I mi se izjašnjavamo danas i po dnevnom redu o Rang-listi.
Ne, mi biramo članove. IVO MIRO
/nije mikrofon uključen/
Molim vas da li ima potrebe da napravimo pauzu da vas dvojica. 42
Nema potrebe, nema potrebe, samo dopustite da još kažem ovo što imam sad, pa onda Vi ako hoćete pauzu napravite. Dakle, da ne bi došlo do zloupotrebe i krivog tumačenja Poslovnika, a Vi uporno šutite i jedno i drugo i treće za tim stolom tamo, ja vas ponovo pozivam - ne dopustite povredu Poslovnika. Vi uradite kako želite, ja vas ne mogu obvezati na drugačije, ali vas upozoravam da kršite Poslovnik. A da ne bi bilo nesporazuma, ja sad koristim svoje pravo kao zastupnik i predlažem kao kandidata u ovo tijelo gospodina Maria Pejića, pa vi glasujte redom kojim god hoćete. To je moj kandidat, predlažem, morat ćete se o tome izjasniti.
Gospodine Rajiću, možete li da pročitate taj član kojim kršimo Poslovnik.
/nije mikrofon uključen/
Hajmo, ima li, javlja li se još neko za riječ? Ne. IVO MIRO
: Imam potrebu.
Ma nema potrebe. IVO MIRO
: Molim vas, samo prije par točaka imali smo ovdje tumačenje da ne raspravljamo o onome što nema u materijalu. Ja ovdje u materijalu nemam nikakvu odluku Zastupničkog doma. O kojem Poslovniku govorimo? Pa daj, budimo dosljedni!
Hvala lijepo. Zaključujem raspravu o ovoj tački dnevnog reda i idemo na glasanje. Broj 1. Maja Lasić. Ko je „za“ ime Maja Lasić neka se izjasni? Koliko je to? Sedam. Ima li dovoljno Federacija? Četiri. Dovoljno. Ko je „protiv“? Šest „protiv“. Ko je „uzdržan“? Jedan „uzdržan“. Nemamo opštu većinu. 43
Nema opću većinu.
Idemo na... ___________(?) Nije prošlo. Nije prošlo ali idemo na sljedećeg, na broj 2. Mario Pejić. Ko je „za“? Šest. „Protiv“? Šest glasova „protiv“. „Uzdržan“? Dva. Opet isto. I pod 3. Josip Dolić. Ko je „za“? Bez glasova „za“. Ko je „protiv“? Ko je „uzdržan“? Nema ni jedan glas. Niko nije prošao. Ništa, ostaje da nismo izabrali ni imenovali ni jedno lice sa liste koje je dostavila Regulatorna agencija za komunikacije. Dakle, ostaje do daljeg Marija Putica. I sad ovdje treba da napravim stanku i da kažem da, kao što ste obaviješteni iz medija, sjednica Narodne skupštine je zakazana za 7. septembar i da će nakon odluke Narodne skupštine biti zakazana nova sjednica na kojoj ćemo se izjasniti o Prijedlogu zakona o popisu stanovništva, domaćinstava i stanova u BiH. Time bi ova sjednica bila završena. Hvala lijepo. ___________(?) /nije mikrofon uključen/
Oprostite, poslovnička.
Odluka Kolegija, ne otvaramo raspravu. [[zajednička diskusija]] 44
Ne može s tim objašnjenjem biti završena.
Nemate Vi na to ovlaštenje. Tražim riječ.
Izvolite.
Dakle, poštovana predsjedavajuća, evo danas nekoliko puta pravite prekršaj Poslovnika ili lapsuse. Da li je to namjerno ili zato što ne vidite ili, nije važno. I evo, na kraju pokušavate završiti sjednicu protivno Ustavu i protivno Poslovniku, na šta Vi nemate pravo. Vi se morate pridržavati Ustava, naravno i Poslovnika. Ovo ste uradili i prošli put kada ste spriječili i da se otvori sjednica Doma naroda, kada ste sami sebi bez otvaranja sjednice, na očigled svih nas prisutnih, dali sebi riječ, izašli, kazali nekoliko riječi i kazali ono kraj priče. Niti ste otvorili sjednicu, niti ste dali mogućnost, ni dnevni red, ni ovo ni ono, ne, samo ste Vi izašli nešto onako privatno kazali nekoliko riječi i napustili sjednicu. I ovaj put to pokušavate. Dakle, to je protivposlovnički. Mi smo kao Dom usvojili ovaj dnevni red i ja Vas lijepo molim da do kraja odradimo ovu sjednicu na jedan od načina kako je to Poslovnik predvidio. Dakle, mi imamo zadnju tačku dnevnog reda, imamo zakon, tačno znamo kako se zove, onako kako ste ove ostale tačke vodili od 1. do ove 27., ja Vas molim, i to ste obavezni da kažete – otvaram tačku dnevnog reda, prvo, drugo čitanje, imamo stav ovog, onog nadležnog tijela, komisije i otvaram raspravu, kao što smo radili, i to je Vaša obaveza, predsjedavajuća. Inače sve drugo je kršenje Poslovnika i Ustava od Vas, a Vi na to nemate pravo.
Javlja li se još neko za riječ prije nego što sebi dadnem? Evo, izvolite.
Poštovane kolegice i kolege, dakle, ja moram iz pristojnosti prema našem razgovoru na Kolegiju reći sljedeće. Zahtjev je gospođe Dušanke Majkić bio da se ova točka uopće ne uvrštava u dnevni red. Mi smo, i gospodin Tihić i ja, bili za to da se poštuje Poslovnik, jer je u pitanju obvezna točka dnevnog reda koju mi ne možemo izostaviti da ona ne uđe u dnevni red. Dugim raspravama prije današnjeg Kolegija i telefonskim razgovorima smo uspjeli dogovoriti dnevni red i ostaviti ovu točku u dnevnom redu kompromisnim prihvaćanjem prijedloga gospođe Majkić da to bude onda posljednja točka dnevnog reda, jer bi ona ipak raspravljala o toj točki dnevnog reda kad bude imala stajalište entitetske Skupštine RS-a. Dakle, mi smo pristali na Kolegiju i jutros raspravljajući o tom pitanju da to tako bude. U tom smislu i zbog toga je to posljednja točka dnevnog reda kako bismo odradili sve ove vrlo bitne, i ovo je vrlo bitna točka, ali kako bismo odradili sve ove uvjete; bilo je četiri-pet točaka jako važnih ovdje sa kojima je 45 Dom naroda u zakašnjenju u odnosu na Zastupnički dom, a jedna od njih je udovoljavanje uvjetu bezviznog režima za građane ove zemlje. Dakle, ništa ne traži gospođa Majkić ... s čim se nije suglasio Kolegij Doma naroda. Ako traži gospođa Majkić to što traži da sačeka odlučivanje Narodne skupštine RS-a o ovom pitanju, onda se o tome može raspravljati.
Hvala lijepa. Ko se sljedeći? Gospodin Tihić.
Vidite, kod utvrđivanja današnjeg dnevnog reda ja sam jasno rekao da se protivim odgađanju sjednice, protivim se skidanju ove tačke s dnevnog reda iz razloga da treba čekati odluku Narodne skupštine RS-a, jer smatram da bi to bio jedan presedan u dosadašnjoj parlamentarnoj praksi i ovoga doma i uopće Parlamenta BiH, jer bi sutra, po nekim drugim tačkama dnevnog reda, ponovo se moglo otvoriti ovo pitanje – odgađanje sjednica dok se ne izjasni, ne znam, Zastupnički dom Federacije, Narodna skupština RS-a, tako da ja nisam za to da mi skinemo ovu tačku s dnevnog reda i da to ostavimo i da čekamo odluku Narodne skupštine RS-a. Tražim, ovo što je gospodin Rančić rekao, da se otvori tačka dnevnog reda i da idemo onako kako je Poslovnikom predviđeno.
Dajem sebi riječ.
Ja sam se javio prije.
Aha, pardon. Izvolite, profesore Neimarlija.
Ja izražavam najodlučnije protest zbog obrazloženja koje je ponudila predsjedavajuća ovog doma kao razlog prekidanja sjednice ili odgađanja ovog dijela sjednice. Kolegij je imao pravo da se dogovori i ja bih prihvatio i prihvatam odluku i Kolegija da se napravi prekid i da se faktički odgodi nastavak sjednice, ali ni u kom slučaju ne mogu prihvatiti privatno obrazloženje na koje gospođa Majkić, kao delegat u Domu naroda, ima pravo, da nju privatno obavezuje stav Narodne skupštine RS-a o svakom pitanju pa i o pitanju vezanog za popis stanovništva. Međutim, mi nismo ovdje predstavnici, odnosno delegati skupština, ni Federacije ni RS- a, nego delegati srpskog, hrvatskog i bošnjačkog naroda i ovaj dom nije talac ni jedne od tih skupština. I gospođa Majkić je imala pravo kao predsjedavajuća da ponudi nama prekid, da nas 46 obaveže dodatno time što je to iz političkih i drugih razloga stav i Kolegija i mi bi se o njemu očitovali kako bi se očitovali. Međutim, obrazloženje da mi sjednicu prekidamo da bismo sačekali stav Narodne skupštine RS-a je i antiustavan i antidejtonski, jer mi nismo delegati ni Skupštine Federacije, koja nas je birala kao delegate Bošnjake i Hrvate sa područja Federacije, niti smo po Ustavu delegati Narodne skupštine RS-a, pa čak po Ustavu ni RS-a nego srpskog naroda koji se bira u Narodnoj skupštini RS-a. Stoga obrazloženje smatram direktnim atakom na ustavne principe koji treba da važe u radu ovog doma. Hvala lijepo.
Hvala lijepo. Javlja li se još neko za riječ? Izvolite.
Zahvaljujem se. Ispričavam se što sam se uključio na raspravu koja je bila u tijeku, međutim situacija je jasna ovdje. Ovdje se zapravo na ovoj točki brani Ustav BiH a ja kao izaslanik hrvatskog naroda želim reći da se brani i ustavna pozicija konstitutivnih naroda ovdje, posebice sa stajališta pozicije hrvatskog naroda u entitetima koja nije ravnopravna, nije ni na razini Parlamentarne skupštine BiH, ali svakako bolja nego što je na razini entiteta. Za nas bi bio ustavni presedan i apsurdno i neprihvatljiva situacija ako bismo mi na bilo koji način u našem radu formalnopravno bili zavisni od odluka entitetskih skupština. Prema tome, možemo razgovarati o masi drugih razloga zašto neku točku treba odgoditi ili ne odgoditi, iznositi argumentaciju, ali argumentacija da trebamo čekati za naše odlučivanje odluku entitetskih parlamenata ja kao predstavnik hrvatskog naroda u ovom domu ne prihvaćam. Prema tome, ja predlažem da mi nastavimo po dnevnom redu i u raspravi i u proceduri odlučivanja donesemo odluke onakve kakve je ovaj dom u stanju donijeti.
Hvala lijepo. Dajem sebi riječ. Dakle, možemo imati različita mišljenja o ovome ali delegate iz reda srpskog naroda je birala Narodna skupština i mi moramo osluškivati njen stav o krupnim političkim pitanjima o kojima se raspravlja u ovom domu. Vi možete da imate suprotan politički stav. Ja sam pokušala da zakon ostavimo aktuelnim i da sačekamo taj stav da bi mi mogli lakše donijeti odluku. Ako ne postoji ta spremnost, ja moram da vas obavijestim da nećemo, delegati srpskog naroda neće činiti kvorum na ovoj tački dnevnog reda i da ćemo mi napustiti sjednicu. Ja vas molim da imate razumijevanja za to jer to nije zato što mi to hoćemo i želimo nego zato što je to naša obaveza. Hvala lijepa. Gospodin Rančić. 47
Imam repliku na Vaše izlaganje, poštovana predsjedavajuća. Kada ste izabrani, dakle nesporna je nadležnost u izboru delegata bilo koga od nas 15 i zna se da je to Narodna skupština RS-a i Dom naroda u Federaciji, ali iz toga ne možete izvlačiti pogrešne zaključke o kojima ste sad govorili. Priča o ovom zakonu traje nekoliko mjeseci i svako onaj ko je ozbiljan i kome je bilo stalo do usvajanja zakona mogao je da se konsultuje s kim je htio i mogao je da izgradi svoj stav, bio on ovakav ili onakav. Međutim, to nije suština. Imali smo mi ovaj zakon, vaši predstavnici su bili u radnoj grupi. Imali smo prvo čitanje na Predstavničkom domu gdje je prošao zakon. Imali smo prvo čitanje u ovom domu pa je to prošlo. Pa smo imali amandmansku fazu. Pa smo imali drugo čitanje u Predstavničkom domu, pa je i tamo prošlo. I dakle, na zadnjem koraku Vi osporavate zakon, i to na način kako ste uradili prošli puta, prije mjesec dana. Dakle, kada vas izaberu, i Vas i nas, i bilo koga od nas, dajemo svečanu izjavu da ćemo poštovati Ustav i da ćemo provoditi i Ustav i cjelokupan pozitivni sistem naše zemlje, a ne na način da ćemo blokirati taj naš Ustav i blokirati rad institucija BiH. Ono kako ste uradili prošli put jeste da ste namjerno napustili ovaj dom i spriječili, dakle spriječili ste održavanje sjednice. Dakle, Vaše je pravo i obaveza, kao i moje i svih nas ovdje 15, da prisustvujete u radu i institucije su osnovane da bi nešto radile, a ne da bi se sprečavalo da se nešto uradi. Vi ste prekršili Dejtonski mirovni sporazum, prekršili ste Ustav jer ste nasilno spriječili funkcionisanje ovoga doma, sprečevate rad Parlamentarne skupštine BiH svojim namjernim napuštanjem, sprečavali ste i rad Vijeća ministara i drugih institucija koje imaju koordinaciju sa Parlamentom a u prvom redu Vijeća ministara jer oni predlažu, i spriječili ste put BiH ka NATO-u i EU, jer sprečavate rad dvije glavne institucije. Je li Vi to želite ponovo? Je li nam ponovo to najavljujete? Dakle, jel' Vi mislite da možete sprečavati rad Parlamenta i Vijeća ministara? To je zloupotreba strukture i načina odlučivanja koja je propisana Ustavom i Poslovnikom i Vaše ponašanje je najbolji dokaz za potrebom cjelovitih i suštinskih ustavnih reformi, dakle BiH i sve njene institucije, i sva tri naroda koji su konstitutivni, i trebaju da budu ravnopravni, ali nema niko pravo da bude talac onog drugog samo zato što se njemu to prohtjelo. Hvala.
Izvolite.
Hvala Vam za riječ. Dakle, ne bih htio arbitrirati, ne bih htio paliti vatru ali duboko uvažavam mišljenje svakog od nas ovdje pojedinačno, tko god iznese svoje stajalište. Ja uvažavam i stajalište gospođe Majkić koje sam čuo, ali mi je strašno žao kao Hrvatu ove zemlje što ja nisam u prilici bio do sada nekoliko desetina puta u dva mandata zatražiti isto od Doma naroda, gdje sam sjedio u prošlom sazivu, gdje sjedim ovdje, da zatražim da prekinem sjednicu i da odem po mišljenje mog entitetskog većinskog hrvatskog parlamenta. Jedva čekam taj dan kad ću imati tu mogućnost. Hvala lijepo. 48
Hvala lijepa. Gospodin Ivanić.
Mali komentar gospodinu Filipoviću. Najmanje smo mi za to krivi što Vi tu mogućnost nemate. Pitajte svoje pregovarače u Dejtonu. Drugo, moram reći gospodinu Rančiću da mislim da nije dobro pretvarati jedan instrument koji je legitiman. Lijepo piše da ako nema tri predstavnika iz reda srpskog naroda, nema sjednice. I šta je sporno što to neki ljudi hoće da iskoriste? Ne treba od toga praviti takav spektakl, to je jednostavno instrument, mehanizam i norma. I ja mislim da je to nešto što je potpuno normalno. Ja se s SNSD-om o zakonu apsolutno ne slažem. Mislim da su oni napravili od ovoga svega nepotrebni cirkus. Članovi SNSD-a jedni zakazuju sjednicu 1., isti članovi SNSD-a 7. da se razgovara o tome što je ... Ali mislim, isto tako moram reći da se ne slažem sa stilom kojim vi sad ovo sve obrazlažete, pravite od ovoga priču o ustavnim promjenama o svemu ostalom. Baš mislim da to nema ni potrebe ni bilo čega. Ako sam shvatio, Kolegij nije prihvatio prijedlog gospođe Majkić koji je ona sad rekla da ste se dogovorili da prekinete, ili jeste prihvatio.
Jeste, dogovoreno.
Pa ako je dogovoreno šta se sad igramo? A ako nije dogovoreno, onda recite da nije dogovoreno, nema tri člana iz reda srpskog naroda, nema sjednice, daj da ne pravimo više od ovoga sad predizbornu kampanju.
Javlja li se još neko za riječ? Gospodin Rajić.
Poštovani kolega Ivaniću!
Gospodin Rajić.
[[nije uključen mikrofon]] 49
Hvala lijepa. Dakle, poštovani profesor Ivanić uopšte ne mora da se složi, ali je ovako sve kako sam kazao. I prošli put je urađena zloupotreba i evo ovaj put nam se najavljuje. Prošli put kada je to urađeno uopće nisu tražili ni odgodu, ni mišljenje, ni saglasnost, ni kolegijalno ponašanje, ni pauzu, ni dogovor, ništa. Čak nije htjelo se otvoriti sjednica, nego došlo se, tu su bili predstavnici iz reda srpskog naroda, kazalo se nekoliko rečenica, tašnu i mašnu i preko. Evo, mi smo na 27. tački, molim vas lijepo, neka predsjedavajuća u skladu sa Poslovnikom i Ustavom nastavi voditi ovu sjednicu. Pa ili neka otvori sjednicu i mi diskutujemo i glasamo kako glasamo ili neka radi šta misli da treba da radi.
Replika na izlaganje gospodina ... Dakle, postoje mehanizmi koji su poslovnički udešeni i oni su takvi kakvi su. Oni omogućavaju svima da urade ono što misle da je politički za njih najbolje. Gospodine Hazime Rančiću, ne postoji ni jedna stvar koju bi ovaj klub, u Klubu srpskog naroda tri predstavnika SNSD-a, da ne govorim o ostalim, učinio da bi oštetili bilo šta što je vezano za RS. I to prvi put i zadnji put Vam ponavljam zato da ne trošim više riječi na to. Dakle, mi nismo u ovom domu slobodni strijelci. Mi imamo obavezu da poštujemo određena pravila. I kad budete mehanizam izmislili koji će to nama onemogućiti, ja ću to poštovati. Za sada je stanje ovakvo kakvo jeste. Dakle, evo ja mogu da izađem, neka pokuša da nastavi neko drugi ako može da bez tri predstavnika srpskog naroda. Dakle, to je mehanizam koji je nama na raspolaganju. I molim vas, nemojte da nas učite kako treba da radimo. [[zajednička diskusija]] Gospodin Ibrahimpašić.
Zahvaljujem, predsjedavajuća. Nije na Vaše izlaganje, nego da kažem profesoru Ivaniću - kako god okreneš, ovo ne ide, ova diskusija van nekih civilizacijskih okvira. Važno je da mi razgovaramo civilizacijski i mislim da ne treba atakovati ni na šta ovdje. Treba ovo pustiti, završit ćemo onako kako ćemo završiti. Ali je važno, za mene je veoma važno to da mi u okviru tih civilizacijskih normi ovdje razgovaramo o tome. Znači, nismo te norme prekršili, kako ste Vi htjeli dati sliku.
Hvala lijepo, gospodine Ibrahimpašiću. Izvolite. 50
S obzirom da se rasprava već otegla oko i samog ovoga mehanizma ustavnog, eventualno zloupotrebe i korištenja, želim i ja da kažem nešto. Vidite, u ovome sazivu ja mislim da je SDA preglasana jedno 30 puta. Vjerovatno i HDZ BiH. A imamo isto tako po tri delegata i mogli smo uvijek kad osjetimo da možemo biti preglasani napustiti sjednicu Doma i nema sjednice. Mi nikad nismo posegnuli za takvim mehanizmom. SNSD je prvi put u situaciji da bude preglasan i oni koriste taj mehanizam. Mi smatramo da je to zloupotreba. I baš vezano za ovo što je gospodin Ivanić rekao, znate, pravo se ne smije zloupotrebljavati. Ako ne dođu tri delegata iz opravdanih i poluopravdanih i neopravdanih razloga, mi ne možemo održati sjednicu. Ali ako dođu ovdje i sjede i onda napuste sjednicu, ja mislim da je to, onda, Mladene, zloupotreba u svakom slučaju. Vidite, kada je u pitanju sama ova tačka dnevnog reda, mi smo na Kolegiju o tome razgovarali. Ona je trebala da bude na prvom mjestu i tako je 29. bila zakazana. Pošto je bila na prvom mjestu, delegati SNSD-a su se povukli, nismo imali uopće sjednice. Nakon toga smo, i zbog svih onih obaveza koje ima Dom naroda, dogovorili se da to bude na zadnjem mjestu, eto očekujući na neki način da se opet može ponoviti ova repriza, pa daj da makar završimo ono što smo vezani rokovima, što je bitno, bezvizni režim itd. I sada da smo mi čuli neko drugo obrazloženje, evo što je i gospodin Neimarlija govorio, nekakvih drugih razloga, a ne da uvodimo jedan novi presedan, znate da kažemo - danas čekamo Narodnu skupštinu RS-a pa ćemo onda zasjedati, sutra, ne znam, nekog drugog doma federalnog, kantonalnog itd. Mislim da taj razlog ne treba koristiti i ne treba praviti tu vrstu presedana. A o drugim razlozima možemo razgovarati i uvažavati te razloge svakako.
Hvala lijepo. Ko se javlja sljedeći? Gospodin Neimarlija je čini mi se bio par puta i dizao ruku.
/nije uključen mikrofon/
A replika, pardon, replika. Izvolite, gospodine Mladene. Gospodine Ivaniću, imali ste repliku.
Učinilo mi se da gospodin Neimarlija hoće da kaže da on ima komentar prema meni, pa da sačekam. Je li to bilo? 51
Dobro, dobro.
Dakle, ne bih ponavljao da je formalni argument najubjedljiviji argument kada hoće se nešto izboriti. I ja uopće nisam doveo u pitanje niti formalnu mogućnost i pravo, recimo u ovom slučaju SNSD-a, da zato što ima tri člana, odnosno tri delegata u Domu naroda, koristi to pravo i da pošteno u svakom pogledu recimo utiče na rad ovog našeg doma. Nisam doveo u pitanje ni pravo Kolegija da pristanu na nešto što ja ne bih prihvatio i protiv čega bih se vjerovatno izjasnio, ali bih poštovao naravno tu odluku. Ja sam vrlo izričito protestirao protiv argumentacije s kojom je predsjedavajuća ovog doma odlučila da završi današnje zasjedanje, a argumentacija je da ćemo mi nastaviti zasjedanje nakon odluke Narodne skupštine RS-a. Ponavljam, nisam doveo u pitanje, naravno, pravo gospođe Majkić da uvažava mišljenja RS-a ali, ponavljam, formalno to je njeno privatno i političko pravo, ima formalne mogućnosti da ga kroz ovaj dom afirmira, ali ne može ga formalizirati kao predsjedavajući Doma, kao formalni, formalnopravni argument za prekidanje sjednice. I to je direktni atak na ustavne principe na kojima počiva i ovaj dom i njegov rad. Jer mi nismo taoci, nismo podređeni, nismo niži organ, nismo organ Narodne skupštine RS-a ili Skupštine Federacije. Mi smo Dom naroda, ponavljam, koji čine delegati srpskog naroda, hrvatskog naroda i bošnjačkog naroda. Nismo ni delegati Federacije, ponavljam, po Ustavu, molim vas, Federacije ili RS-a, što je ponovo gospođa Majkić ponovila. Dakle, ja izražavam protest zbog korištenja antidejtonske i antiustavne argumentacije od strane predsjedavajućeg Doma danas kao razloga za prekidanje sjednice. Tražim, ako se Kolegij ... saglasio da se prekine sjednica, da nas se pozove da se izjasnimo o prijedlogu Kolegija, ne ulazeći čak ni u razloge, jer razloge manje-više svi znamo, ali da se sjednica završi antidejtonskim, antiustavnim razlozima, e, to apsolutno ne mogu prihvatiti i držim da niko od nas nema pravo da to prihvati. Hvala.
Gospodin Ivanić je imao repliku.
Ja sam imao repliku gospodinu Tihiću. Za ovu današnju sjednicu, na početku ste znali da će biti ovako i zato sam predlagao odlaganje sjednice. Znate, zašto smo mi sjednicu održali? Zbog Afganistana i zbog agencije i zato što su stranci tražili. Inače, ni jednog drugog razloga ne bi bilo da se održi sjednica. Daj da se to prizna. Sve ovo drugo je sad cirkus koji se pravi. Sve. I da nije bilo stranaca da zatraže ovu sjednicu zbog ove dvije tačke, ne bi bilo danas sjednice.
Kojih stranaca, bolan? 52
Ja vas uvjeravam da je tako, ako ćemo biti pošteni. Ako nećemo biti pošteni, nemoj da onda pričamo, naći ćemo sto razloga. Neozbiljno je bilo zakazivati sjednicu sa tačkom dnevnog reda o kojoj će se Skupština izjašnjavati a ljudi imaju legitimno pravo. Oni su natpolovični broj u Narodnoj skupštini RS-a. Shvatite. Ja se potpuno ne slažem sa zakonom, njihovim pristupom Zakonu o popisu. Ali to je više od polovine Narodne skupštine i više od polovine volje građana u RS-u, što ja moram, htio ne htio, uvažiti. Koliko god da se ne slažem, a ne slažem se, do kraja se ne slažem sa ovim i mislim da je sav ovaj pristup bio štetan RS-u, pa i ove rasprave. Ali molim vas, proglašavati legitimnim mehanizam u kome se kaže da ... najmanje tri člana moraju biti prisutni kao zloupotreba, nemojte to raditi. Oni imaju pravo da taj mehanizam koriste. I to nije zloupotreba, nije. To je njihovo legitimno pravo. Koji su politički razlozi što vi niste htjeli otići kad će se nešto preglasati, mimo vas, ne znam. Pitanje je dokle će i oni napuštati ove sjednice. Ne vjerujem da će vječno, ne vjerujem. Čak mislim da to neće potrajati toliko dugo. I zato mislim da ne treba tu više vrstu rasprave vratiti. Ako su se u Kolegiju nešto dogovorili, neka se obrazloži kako su se dogovorili. Ako se nisu dogovorili, neka nam kažu da nisu, i da onda ovako idemo, a ne da sada ovo koristimo za prepucavanje ko će se više dodvoriti svojoj publici. A ono što nije zabranjeno je dopušteno, ako ja razmijem, gospođo Čolo, pravne norme, a nije zabranjeno napustiti sjednicu i nemati tri člana. To je dopušteno i piše eksplicitno.
Hvala lijepa. Gospodin Rajić.
Gospođo predsjedavajuća, pa, ja neću dati nikakav poseban doprinos ali imam potrebu se javno očitovati o ovome o čemu govorimo sada. Dakle, siguran sam u to da nećemo postići ništa produktivno u odnosu na točku dnevnog reda. Dakle, niti će ta točka biti razmatrana, niti će o njoj biti donesena odluka. Jer imamo dva izbora koja su dvije krajnosti. Nastaviti razgovarati i uvjeravati se gdje se nećemo moći uvjeriti ili ćete vi iskoristiti poslovničku mogućnost i političko pravo da se ponašate tako kako ste najavili da ćete se ponašati i da ćete srušiti kvorum. E sad mi možemo beskonačno voditi raspravu i uvjeravati jedni druge je li to pravo ili zloupotreba prava. Ja bih se mogao u jednom trenutku postaviti u poziciju vas i podržati vaše pravo, ako gledam doslovce primjenu Poslovnika i doslovce tumačim pravo na političku artikulaciju, političko ponašanje, a s druge strane, ako govorimo o nekim elementima pozicije države, njenoga razvoja, donošenja nužnih normi, onda bih to mogao shvatiti i tretirati kao opstrukciju. Međutim dok je tako, nažalost, a tako jeste, u Ustavu, u ustavima entiteta, dakle BiH, u Poslovniku Parlamentarne skupštine BiH, mi ovu stvarnost ne možemo izbjeći. Ali bi nas to trebalo konačno opomenuti, i to vrlo ozbiljno, da sa ovakvim ustavnim poretkom i sa ovakvim instrumentima odlučivanja i sa ovakvim monopolom koji imaju pojedine grupacije političke u BiH ne možemo daleko. To je razlog da razmišljamo, ono što je neko od kolega spomenuo, da odmah poslije izbora postava koja bude ovdje uspostavljena demokratskim putem pozabavi se 53 Ustavom na vrlo odgovoran način i osobito da se okanu kozmetičkih ispravki i Ustava od mnogih koji su ovdje govorili do sada o potrebama popravke Ustava na principu daj šta daš. Ja smatram da treba Ustav radikalno promijeniti jer on je uveo jednu potpunu diskreditaciju položaja jednog čitavog konstitutivnog naroda, odnosno poziciju tri konstitutivna suverena naroda postavio trostupanjski, koje apsolutno nema nigdje na kugli zemaljskoj. Dakle, to je po mom mišljenju jedino kvalitetno i poučno iskustvo iz ove današnje rasprave, iz prošle sjednice čije je održavanje također spriječeno rušenjem kvoruma, a ovo sve drugo bilo bi jadikovka i možemo o tome govoriti u beskonačnost. Dakle, ja ne mogu kazati da zastupnici iz RS-a zloupotrebljavaju, jer im to Poslovnik i politička praksa dopuštaju. Drugo je sad pitanje za sve nas ostale možemo li beskonačno pristajati na takav položaj u kojem jedan narod i jedna politička opcija može donositi odluke, bez obzira o tome što mi mislimo.
Hvala lijepo. Gospodin Ljubičić.
Zahvaljujem se, gospođo predsjedavajuća. Kada je u pitanju SNSD mi smo svjesni svoje pozicije, svjesni smo svoje obaveze i svjesni smo svoje odgovornosti. I nije slučajno što smo prošli put postupili na način kako smo postupili. Drugo što želim da kažem, nije tačno da je prvi put, da je Klub srpskog naroda prvi put preglasan i da smo napustili sjednicu. Znači, nije prvi put da se dogodilo da su tri delegata iz SNSD-a preglasana i da smo napustili sjednicu. Bilo je slučajeva kada su i Srbi preglasani i nisu napustili sjednicu. Bilo je slučajeva kada su i Bošnjaci preglasani, nisu napuštali sjednicu, to je tačno. I bilo je slučajeva kada su i Hrvati preglasani, nisu napustili sjednicu. Prema tome, ponovo ponavljam ovdje, ovo se dogodilo sada jer je očito specifičan slučaj. Ponavljam, nije prvi put da su tri delegata SNSD-a koji dolaze iz RS-a preglasani i da su napustili. Bilo je slučajeva gdje smo bili u manjini, ostali smo na sjednicama i sjednice su završavane. Kada je u pitanju ovaj zakon, velika se priča priča o potrebi da se ovaj zakon usvoji. Očito da je ta potreba sada manja u odnosu na političku priču. Ovaj sada zakon je nadjačala sada politička priča u odnosu na potrebu usvajanja ovog zakona o kome se na velika usta priča. Suština, po meni, je u tome. Prema tome, mi smo procijenili jednostavno da je to protiv interesa. To je naš politički i znači stav nas kao dijela ovog kluba koji dolazimo iz RS-a. Ponavljam, svjesni smo svoje obaveze i odgovornosti i pozicije znači koju imamo. Ne mislimo da kršimo Ustav. Ovo je samo dio prava koji je u ovom momentu slučajno iskorišten, specifičan je slučaj i ne vidim uopšte potrebe da se o ovom pitanju i spominju, ne znam, nekakve krupne riječi kao antidejtonsko djelovanje, protivustavno djelovanje itd. Nema ni jednog ni drugog, ovo je samo korištenje prava koje postoji u Ustavu. Ništa više. 54
Hvala lijepo. Gospodin Rančić.
Hvala lijepo. Evo, nastojat ću da možda još samo rečenicu-dvije o ovome kažem i da se više ne javljam. Onda ću moliti da nastavimo sa radom u skladu sa Ustavom i Poslovnikom. Dakle, ratio legis, svrha odredbe, svrha suštine postojanja ove odredbe jeste dakle i u članu IV. Ustava pod b), piše: 'Devet članova Doma naroda sačinjava kvorum, pod uslovom da su prisutna najmanje tri bošnjačka, tri hrvatska i tri srpska delegata', kao i cjelokupna odredba člana 61. našeg Poslovnika jeste da se propiše koliki je kvorum, brojnost i sastav, struktura ovog doma da bi on mogao početi sa radom. To je svrha ove odredbe, i Ustava i Poslovnika. Nije svrha ove odredbe ovde da nas poduči i da nas nauči kako ćemo zloupotrebljavajući tu brojku od tri spriječiti rad ovog doma. E u tome je razlika, poštovane moje kolege, u toj svrsi, u suštini i u smislu je li zloupotreba ili nije. Jeste, ja i dalje tvrdim da jeste. A da jeste, potvrđuju i odredbe dalje, razrada člana 61. Poslovnika koji kaže: 'Na početku svake sjednice i prije glasanja, predsjedavajući utvrđuje da li ima kvorum i o tome obavještava Dom'. Jesmo li mi to prošli put uradili? Nismo. Kvorum je postojao. Svi smo ovdje bili prisutni. Pa i dovoljno Srba, poštovanih kolega je bilo. Znači, predsjedavajuća je trebala da kaže ima li kvoruma ili nema. Kvorum je bio ali se namjerno napustilo. E to je zloupotreba. Drugi stav: 'Kvorum čini devet delegata, uz uslov da su prisutna najmanje tri bošnjačka, tri hrvatska i tri srpska delegata'. Treći stav: 'Ako se utvrdi da nema kvoruma', znači zakasnilo dvoje, problemi, saobraćaj, ne daj Bože bolest itd., 'predsjedavajući daje pauzu u trajanju od 60 minuta, tokom koje pokušava naći rješenje', provjeravati gdje je taj treći, ili Bošnjak, ili Srbin, ili Hrvat. Je li to urađeno? Nije. Zato je zloupotreba, jer su bili ovdje poštovane kolege i namjerno napustili da se sjednica ne bi mogla održati. Eto u tome je ta razlika. Evo, neću više. Dakle, pozivam i molim poštovanu predsjedavajuću da nastavi voditi ovu sjednicu i ovu zadnju tačku u skladu sa Poslovnikom i Ustavom. Hvala.
Gospodin Šaraba.
Nisam mislio da govorim o ovoj tački, smatrao sam da mogu lagodno da posmatram kako vladajuća koalicija funkcioniše i kako radi, ali moram da kažem. Dakle, na prošloj sjednici, 55 odnosno prošlu sjednicu smo završili na način kako smo završili i bilo je logično da smo današnju sjednicu počeli sa onim dnevnim redom koji je bio na prošloj sjednici. Naravno, utvrđen je neki drugi dnevni red, kao rezultat kompromisa Kolegijuma. I došlo je do kršenja odgovarajućih principa. Ako je postojao dogovor Kolegijuma za ovaj dnevni red, a to je da se sjednica završi nakon 26. tačke, onda je to trebalo da se ispoštuje. Dakle, nemojmo da se ponašamo u jednom dijelu kada je utvrđivano na jedan način, a sad kada smo došli do kraja na drugi način. Dakle, moj stav po pitanju ovoga zakona neće se promijeniti. Ali postoje neke druge stvari, a to su principi. Ako je princip bio Kolegijuma da se radi do 26. tačke, onda je to trebalo završiti. Isto onako neprincipijelno kao što se neprincipijelo radilo od početka.
Ja želim samo jednu repliku da kažem. Imam potrebu da je sada kažem. Nema čovjeka, ja mislim, u ovoj zemlji koji misli da ovakav zakon ne treba donijeti. Poražavajuća je činjenica da BiH ostane sa Sudanom ili Libanom jedina zemlja koja neće izvršiti popis. Ali je isto tako poražavajuće da se u jedan ovakav zakon stavlja član 48. Dakle, mi smo podnijeli amandman misleći da će se taj član 48. izbaciti jer šta će nam popis ako imamo nešto što će se ko zna kad primijeniti. Ako su Bošnjaci bili spremni na ustupak, onda su taj ustupak mogli pokazati time što će reći - evo ustupak je da nema člana 48. Usvojili smo Revidiranu strategiju kojom je definisano da se povratak završava 2014. godine. Pa i tu smo mogli i o tome smo mogli pričati. Dakle, na maksimalističke zahtjeve naš odgovor je rekao - ne mogu ja i moje kolege donijeti tu odluku, to mora da donese Narodna skupština. I koliko god se gospodinu Hilmi Neimarliji to činilo neprihvatljivo, zapamtite, gospodine Neimarlija, i sad i u buduće kada su u pitanju krupne političke odluke, krupne političke odluke, svaki put predstavnici SNSD-a u Klubu srpskog naroda će tražiti stav Narodne skupštine.
Ja imam, kako se kaže, poslovničku, zapravo.
Replika.
A i morat ću sad pošto sam izravno prozvan, gospodine Ivaniću, i ja imam i upućujem repliku. Prvo, bila je poslovnička zato što je gospođa predsjedavajuća zloupotrijebila (evo ja sad prvi put koristim ovu vrlo oporu i meni nimalo dragu riječ) govornicu i funkciju predsjedavajućeg da najprije kaže da ove tačke dnevnog reda nema i da sad sebi da pravo da govori o sadržaju te tačke.
O kojem sadržaju? 56
O članu 46. zakona, o 48., što je doista, doista neozbiljno. Usput, bojim se inače da je način na koji je gospođa Majkić vodila i privodila kraju ovu sjednicu umnogome doprinio ovakvoj završnici. Ja sam reagirao na završnicu. I nažalost, s tim u vezi moram primijetiti da je u vođenju sjednice od gospođe Majkić bilo vrlo, da tako kažem, zorno zastupljeno miješanje potpuno institucionalnog i potpuno privatnog postupanja, u smislu, navodim sad, evo, zamjenik ministra ne može on da govori zato što, ne znam, on i ministar nešto na Predstavničkom domu nisu se kao slagali. Tako se govori na sijelu, tako se ne govori u jednoj instituciji. Ne može se izaći za govornicu i obrazlagati, odnosno opravdavati prethodno odluku da nema 26. tačke, odnosno da o njoj ne razgovaramo danas, odnosno ove tačke o popisu, je li, 27., i onda govoriti o sadržaju, o razlozima do kojih mi, nas 14, nismo uopće stigli. I replika, ovo su reagiranja tehničke naravi. Dakle, replika na to šta se meni sviđa ili šta se meni ne sviđa. Naravno, to je stvar mojih nekih intimnih i raspoloženja i osjećanja i sada moje umješnosti ili sposobnosti da tim mojim osjećanjima dam odgovarajuću legitimnu formu. Ja sam samo osporio, nisam osporio vjernost delegata iz SNSD-a stavovima Narodne skupštine RS-a, ali sam osporio, i ostajem pri tome, ostajem pri tome i volio bih da me neko razuvjeri – da je obavezivanje ovog doma, odnosno prekidanje njegovog rada, zato što treba da se tek izjasni Narodna skupština RS-a o tome, kršenje Dejtona i Ustava jer ovaj dom nije organ Narodne skupštine RS-a. Ja ovo treći put ponavljam, jako mi je neugodno što moram da ponavljam, zato što je to od mene ponovno zahtijevala gospođa Majkić.
Hvala lijepa. Gospodin Ivanić.
Ma, iako smo očito pri kraju, ja pretpostavljam da je ovo zadnja sjednica, pitanje je da li će tog nastavka i biti i kad će biti, da li sad ili poslje izbora, ne sviđa mi se što smo na kraju došli do ovoga. I ne sviđa mi se što se upotrebljavaju, otvaraju neke teme koje apsolutno nemaju veze ni sa popisom, ni sa ukupnom organizacijom i u tom kontekstu ja moram i gospodinu Rajiću, kojeg jako uvažavam, replicirati kada je rekao i kad je pomalo prijeteći rekao kako sam ja to barem tako doživio, kada je rekao pitanje je dokle ćemo mi trpjeti da jedan subjekt ovdje može da sve ograničava. Ne sviđa mi se stil. Ovaj subjekt, koga ja ne branim, ja ga žestoko napadam i osporavam njegov politički princip, ima pravo da to koristi, jer, kao što ima pravo hrvatski narod da nema tri predstavnika i da nema sjednice, ali indirektno ubacivanje uvijek i u svakoj situaciju našeg entitetsko glasanje kao nečega što mi ustavno imamo i prebacivanje toga nama, a to je bilo prisutno na ovaj ili onaj način posljednje četiri godina a čini mi se ovdje danas posebno, mene dovodi u kobnu situaciju da kažem i nešto što ne volim da kažem, ali to je prirodna posljedica odnosa političkih tokom rata. Ulazimo u nešto što je previše daleko, formiranje Federacije prije nego što je formiran Dejton, stvaranja nekih koalicija koje su se ranije događale, ne treba, ja nisam za to. I zato mislim da otvaranje ovakvih tema nema smisla. 57 Ne može se održati danas više sjednica, to je potpuno vidljivo, ne može niko ubijediti jednu stranu ili ova strana drugu stranu da ona promijeni svoj stav i daj da završimo tu sjednicu. To se može uraditi na dva načina i ono od početka šta govorim. Ako je Kolegij dogovorio da se sjednica prekine, nećemo, nije bitno obrazloženje, prekinimo je. Evo, nije bilo obrazloženja. A ako nije dogovorio daj da se ... ono što je bilo i prošli put i da završimo. Vi ćete stalno izlaziti i pričati kako je to zloupotreba, ja ću uvijek govoriti da nije zloupotreba, jer se s time ne slažem, i završeno. Ali da više se ne patimo i ne pravimo cirkus u javnosti od svega ovoga.
Hvala lijepo. Gospodin Rajić.
Kolega Ivaniću, ja imam potrebu objasniti. Dakle, nisam imao namjeru, možda je zvučalo tako, ali uopće nije bilo usmjereno na tu stranu. Dakle, ja sam možda nedovoljno precizno se izrazio što nije moj hendikep. Zapravo ja spadam u kategoriju ljudi koja se vrlo jasno izjašnjava ali sam možda tu ostavio dvojbu. Primjedba to dokle ćemo mi trpjeti mogućnost instrumenata odlučivanja jedne skupine, jednog interesa se odnosila više na Federaciju nego na RS. A reći ću zašto. Zato što kada sam spomenuo negdje anpasan kada sam govorio o tome da se trebamo odjedanput suočiti sa realnošću, sa instrumentima koje imamo u Ustavu i u Poslovniku i da se trebamo ostaviti priče o korak po korak promjenama Ustava daj šta daš. Dakle, u tom smislu je bila moja primjedba prema zastupnicima i političarima iz Federacije da shvate da se ne može kozmetičkim i malim koracima promijeniti krupni disparitet koji postoji u načinu odlučivanja. Dakle, ako smo se sad razumjeli, utoliko bolje.
Hvala lijepa. Izvoli. Jeste li vi?
Evo jedna kratka replika na ovu intervenciju kolege Ivanića. Zapravo, ja imam pravo reći da nisam spreman trpiti neke stvari. Popis stanovništva je jedan od uvjeta za proces integriranja u EU. Evo, ja nisam spreman trpiti da neko blokirajući donošenje toga zakona blokira moj put u EU. Moja obitelj, moje kćerke, moji unuci su već u EU jer su državljani EU. Ja ne želim da mene neko ovdje šengenskom granicom odvaja od moje obitelji. Imam pravo to reći da to više ne mogu trpiti. Prema tome, očito je da ovaj način odlučivanja blokira put BiH i u EU i njen ekonomski razvoj i očito je da tri naroda nisu u istoj poziciji. I ja sam se u svojoj prvoj raspravi fokusirao na to da neću pristati na ovaj ustavni presedan da Dom naroda zavisi od odluka entitetskih parlamenata jer me pogađa, da tako kažem, neravnopravnost i u jednom i drugom entitetu kao predstavnika hrvatskog naroda. A ovaj dom mi ipak nudi neke elemente ravnopravnosti, mnogo veće nego što to imaju entiteti, odnosno ne mogu dopustiti to. Prema 58 tome, hajmo mi oko toga da raspravljamo. Ustav se naravno mora mijenjati i on će se mijenjati. Do koje mjere, to ćemo vidjeti. Danas ga mi nećemo promijeniti.
Hvala lijepo. Gospodin Tihić.
S obzirom da se postavljaju pitanja šta je Kolegij odlučio, evo da ja kažem šta smo mi odlučili, odnosno kako sam ja shvatio. Mi smo na Kolegiju dogovorili izmijenjeni dnevni red u odnosu na sjednicu koja je bila 29. i u tom dnevnom redu je bio i 'Zakon o popisu stanovništva' na zadnjoj tački dnevnog reda. I to smo usvojili ovdje na Domu naroda. Tada se postavilo pitanje, u razgovorima nas troje, šta će se desiti kada dođe do ovog popisa stanovništva. Gospođa Majkić je rekla, i mi smo se tada dogovorili, da ona traži prekid sjednice. Odluku o prekidu može donijeti samo Dom. Ne može Kolegij, pogotovo kada je usvojen dnevni red. Prema tome, mi smo se dogovorili o ovakvom dnevnom redu kakav jeste da 'Zakon o popisu stanovništva' se nalazi na dnevnom redu. Ovaj dom je usvojio tu tačku dnevnog reda i samo ovaj dom može prekinuti sjednicu kod ove tačke dnevnog reda. Ne može Kolegij, jer Kolegij da je dogovorio ne bi ni stavio to na dnevni red. Ne bi bilo potrebe da bude na dnevnom redu da smo dogovorili da se to skine. Prema tome, Dom naroda treba da odluči o prijedlogu gospođe Majkić, zavisi o razlozima koje će ona iznijeti, a mi ćemo se opredjeljivati kada budemo glasali.
Hvala lijepa. Gospodin Ivanić.
Ma, ja se izvinjavam, zaista je licemjerno jer samim stavljanjem tačke kao zadnju znali smo da neće se o tome pričati. I sada pred ... medijima i javnošću neko pokušava da bude veći katolik od pape. Pa šta radite? I onda se sad koriste instrumenti, od priče o tome ko je ravnopravan, ko nije ravnopravan, ko ima pravo, ko nema pravo, sve u duhu da se pravi sveopšti cirkus i da se dobije minutaža u emisijama. Molim vas, gospodo, pristali ste i vi svi, ja sam predlagao odgodimo sjednicu, znajući da će do ovoga doći. Pa znali smo svi. Ali su se jedni spremili da lupaju po Dejtonskom sporazumu, a drugi se spremili da kobajagi brane. Nemojte da to više radimo? Suština je da nema više rasprave, a sada hajde da nađemo samo obrazloženje ko će pobijediti sa kojim obrazloženjem i dobiti argumentaciju za narednih pet dana, a u suštini samom promjenom dnevnog reda znalo se da nećemo o ovome pričati.
Hvala lijepa. 59 Javlja li se još neko za riječ? Ne javlja. Dakle, ja bih na ovom mjestu prekinula sjednicu. Želim da vam svima čestitam, ako se ne dogodi još jedna sjednica Doma naroda, želim da svim onima koji su kandidati na narednim izborima čestitam i nadam se da ćemo nastaviti saradnju u nekom novom mandatu. Hvala vam. Sjednica je prekinuta u 14,20 sati.